text:
Omukolo gwa Matrimonio
Omusaserd:
Ab’oluganda abaagalwa ennyo, mukunngaanye mu nnyumba y’Ekkereziya. Mwagala omubaka ow'Ekkereziya n'ekibiina kyonna kibeerewo nga Katonda asiba okwagala kwammwe okukunyweza obutalekaamu kasagala. Abaamala edda okutukuzibwa mu Batismu, nga bafunye okwagala batyo, Kristu yennyini okwagala okwo yakuwa omukisa, ne kufuuka kunywevu, olw'essakramentu, nga kwa maanyi, buli omu n’anywerera ku munne ennaku zonna, nga bagumira byonna obufumbo bye bubatuma.
Omusaserdooti abuuza abagole, ne bayanukula
Omusaserd: (Gundi ne gundi) Ekkereziya wa Katonda mumusaba ki?
Abagole: Okufumbiriganwa ng'Eklezia wa Katonda bw’alagira.
omusaserdooti abuuza abazadde b’abagole
Omusaserd: Abazadde b'abaana bano, mukkirizza abaana bammwe bafumbiriganwe?
Abazadde: Tukkirizza.
Omusaserd: (Gundi ne gundi) tewali abawalirizza? Obufumbo Mubwerondedde ne mubwesiimira ku bwammwe?
Abagole: Tewali atuwalirizza tubwesiimidde.
Omusaserd: Mwetegese obutaswaaza bufumbo nga mwagalana, buli omu ng'assamu munne ekitiibwa okutuusa ddi na ddi?
Abagole: Twetegese!
Omusaserd: Mwetegese okusanyukira mu kuzaala abaana, nga Katonda bw’aliba ababawadde, n'okubagunjula nga Kristu
n'Ekkereziya bwe balagira, nga n'enneema za Matrimonio bwe zibayamba?
Abagole: Twetegese.
Omusaserd: Essakramentu lino teribawa nneema yokka,libatikka n'omugugu. Ekiragaano kye mukuba kya kutuusa kufa, mu bizibu ne mu byangu, mubwavu ne mu bugagga, mu bulamu ne mu bulwadde, mu buvubuka ne mu bukadde. Omugugu mukkiriza okugwetikka?
Abagole: Tukirizza kasita enneema ya Katonda w'eri.
Omusaserd: Anti mwagala okukuba ekiragaano ekitukuvu ekya Matrimonio, kale mwannyina w'omugole, mu linnya ly'abazadde mwana munno mukwase munne gwe yeerondedde.
Ekiragaano
Muko agaba omuwala
1. Omugole omusajja: Nze, …………nkufuna ggwe ……….. obeere mukazi wange, nkulagaanya okukunywererako ne bwe tulibeera obulungi, ne bwa tulibeera obubi ne mu bulwadde ne mu bulamu; nja kukwagala, nja kukussaamu ekitiibwa ennaku zonna ez’obulamu bwange
Oba Omusaserdooti abuuza
2. (Gundi) oyagala okuwasa (Gundi) ono abeere mukazi wo nga Kristu n’Ekkereziya bwe baagala?
Omugole Omusajja: Njagala
1. Omugole omusajja: Nze, …………nkufuna ggwe ……….. obeere baze, nkulagaanya okukunywererako ne bwe tulibeera obulungi, ne bwa tulibeera obubi ne mu bulwadde ne mu bulamu; nja kukwagala, nja kukussaamu ekitiibwa ennaku zonna ez’obulamu bwange
Oba Omusaserdooti abuuza
2. (Gundi) oyagala okufumbirwa (Gundi) ono abeere balo nga Kristu n’Ekkereziya bwe baagala?
Omugole Omukazi: Njagala
Omusaserd:
Ekiragaano kyammwe kino kye mukubye, mu maaso g'Eklezia, Omukama ow’ekisa akikakase, abawe n'omukisa
gwe mungi ddala. Katonda Ky'amaze okugatta omuntu takigattululanga.
Boona: Amiina.
Okuwanngana empeta
Omusaserdooti awa empeta omukisa
Omusaserd:
Twegayirire: Ayi Katonda, nnyini kigambo ekitukuza byonna, empeta eziri wano ziwe omukisa, buli yenna anaazeeyambanga nga bw’oyagala, nga teyeerabidde na kukwebaza, olw’okukoowoola n’erinnya lyo ettukuvu, muyambe aziggyemu obulamu obw’omwoyo n’omubiri. Tukikusaba nga tuyita Kristu Mukama waffe.
Boona: Amiina.
Omugole omusajja akwata empeta n’aginaanika mukazi we ng’agamba nti:
Omugole Omusajja:
(Gundi) nkuwa empeta eno otegeere nti nkwaagala era nja kukunywererako okutuusa okufa. Mu linnya lya Patri n'erya mwana ne'rya Mwoyo Mutukirivu. Amiina.
Omugole omukazi naye akwata empeta n’aginaanika bba ng’agamba nti:
Omugole Omukazi:
(Gundi) nkuwa empeta eno otegeere nti nkwaagala era nja kukunywererako okutuusa okufa. Mu linnya lya Patri n'erya mwana ne'rya Mwoyo Mutukirivu. Amiina.
Omusaserdooti afundikira ng’agamba nti:
Omusaserd: Baliba babiri mu mubiri gumu, Mu linnya lya Patri n'erya Mwana n'erya mwoyo Mutukirivu.
Boona: Amiina.


c: text/html

text:
HAISHA Mbabazi ne bba Naboth Asiimwe ebyama by’omu maka gaabwe baabyanise mu lujjudde.
Buli omu alangidde munne emize gye. Asiimwe yalumirizza Mbabazi okukwata mu waleti ye n’abbamu 30,000/- n’azinywamu omwenge.
Olutalo lwabaluseewo ne bakubagana era mu kanyoolagano Asiimwe yayokezza Mbabazi omukono.
Mbabazi yeerwanyeeko n’atwala Asiimwe ku poliisi y’oku Kaleerwe n’ategeeza nti kituufu ssente za bba yazibba kyokka ekibonerezo ky’okumwokya omukono kyabadde tekisaana.
Omukazi era yeekangabirizza n’agamba nti okukwata mu waleti ya bba talowooza nti musango era ebyo bba by’asaba poliisi okubaawukanya tajja kubikkiriza. Bano batuuze b’omu Ssebina Zooni mu muluka gwa Makerere III e Kawempe. Byabaddewo gye buvuddeko

robotstxt: allowed

filter: keep


text:
Namuyiga Margarete 35, okuva e Namayumba yalwala Kookolo w’omumwa gwa nabaana. Bamulongoosa nebamuggyamu oluseke olumu wabula olwasigalamu lwafuna ekizimba. Agenda kulongoosebwa wamu n’okukalirirwa mu Cancer Institute. Abadde yetaaga million emu nemitwalo 95.
Tutuusa okusiima kwaffe eri abawuliriza Simba abavuddeyo okumusondera ssente obukadde bubiri mu emitwalo ebiri (2,020,000/=). Entasiima ebula agiwa. Zimukwasiddwa Quality Manager – Catherine Mutambo ne Connie Naluggwa. 👏
Namuyiga Margarete 35, okuva e Namayumba yalwala Kookolo w’omumwa gwa nabaana. Bamulongoosa nebamuggyamu oluseke olumu wabula olwasigalamu lwafuna ekizimba. Agenda kulongoosebwa wamu n’okukalirirwa mu Cancer Institute. Abadde yetaaga million emu nemitwalo 95.


text:
NDI muwala mutono era muddugavu. Neesiiga meekaapu agendera ku lususu lwange.
Ntera kukozesa ow’ekika kya MAC kubanga ono akuleka ku bbala ly’olususu lwo, naddala bw’oba oguze oyo agenderako.
Ekizibu abawala abamu kye bakola kwe kumala gagula mekaapu nga tebasoose kwebuuza ku babitegeera ekika ekigendera ku lususu.
Ekivaamu ye muwala omuddugavu okwesiiga meekaapu w’abeeru atamugenderako.
Ku maaso nsiigako wanja okuggyayo eriiso lyange eryeru, ate ku mimwa ne nsiigako ka lipusitiiki ekika kya Sleek Gloss atakulukuta.


text:
Bya Stella Naigino
Ennaku zino, abantu bettanira okulunda enkoko era ng’abasinga beesunga okunoga ssente naddala mu biseera by’ennaku enkulu ebisembedde. Wabula ebiseera ebisinga bafiirwa olw’obuteekaliriza bye balina kukola. Wabula abakugu mu mulimu gw’okulunda enkoko bakulaze by’olina okussa essira obutafiirwa.
- Beera n’obwagazi bw’ekyo ky’okola
Moses Sabika, mukugu mu by’enkoko agamba nti abantu abasinga baagala okulunda enkoko kubanga n’abalala bazirunda kyokka nga tebalina mutima guzirunda ekivaako oluusi okwesuulirayo ogwannaggamba ne zibafaako.
Lunda kubanga oyagala so si lwa balala. Obwagazi bujja kukuwanguza era ne bw’onoosanga obuzibu ojja kulemerako era ofunemu.
- Olina okugema enkoko
Hassan Kalyango, alunda nkoko era atunda emmere yaazo agamba nti, abalunzi abasinga naddala abapya tebafaayo kugema nkoko zino mu kiseera ekituufu ekizikosa.
Buli ly’otogema nkoko, obeera oleese obuzibu kubanga zikulwalako oluusi ne zitawona.
Enkoko bw’erwala, sooka ogijjanjabe olyoke ogigeme ng’ewonye. Abalunzi b’enkoko n’abaluubirira okulunda mulina okumanya engeri entuufu ey’okugema enkoko.
- Emmere gye zirya erina okubeera ennungi
Kalyango annyonnyola nti, omuntu yenna ayagala okulunda enkoko alina okumanya omuntu omutuufu anaatabula emmere y’enkoko. Emmere ennungi eyamba enkoko okukula amangu era tezirwalalwala.
Abalunzi kirungi okwegulira ebirungo ne beetabulira emmere ne batakozesa etabuddwa kubanga olwo omanya obuzibu we buvudde ssinga enkoko zo zirwadde.
Enkoko ezibiika bwe zitalya bulungi tezibiika kimala oluusi n’okugaanira ddala ekimalamu abalunzi abasing amaanyi. Okwewala embeera eyo, manya emmere entuufu gy’olina okuliisa enkoko zo.
- Obuyonjo kikulu
Obuyonjo kikulu era omulunzi w’enkoko yenna alina okubeera nga muyonjo. Mu kino olina okuyonja ekiyumba ky’enkoko, n’ebiriiro ssaako ebinywero.
Kino kizikuuma nga tezirumbibwa ndwadde era nga zeeyagala.
- Kuuma ebiwandiiko
Omuntu yenna bw’aba akola bizinensi, alina okuwandiika buli ky’akola asobole okumanya ensaasaanya ye n’ennyingiza. Kino omulunzi alina okukyettanira amanye oba by’akola bitambula bulungi oba nedda.


text:
Kigambibwa nti abamu ku bakungu ba Barcelona baagala Mauricio Pochettino, eyagobeddwa Spurs, y’aba asikira Ernesto Valverde alemeddwa okutuusa ttiimu yaabwe ku mutindo ogwa waggulu.
Pochettino yazannyira n’okutendekako Espanyol bwe bali akabwa n’engo ne Barcelona mu kitundu ky’e Catalunya mu Spain. Ono (Pochettino) aludde ng’agamba nti tayinza kutendeka Barcelona era nti agirinako obukyayi.
Wabula kigambibwa nti waliwo abakungu ba Barcelona abagamba nti ebyo Pochettino abadde abyogera kunyumisa mboozi na banne kyokka ng’omulimu bwe gumuweebwa agukola nga pulofeesono ate ng’enzannya gy’alowoolezaamu ya ‘kawoowo’ egwa mu nnono yaabwe.
Valverde ali ku bunkenke olw’abawagizi ba Barcelona obutamumatira nti akonyezza ttiimu eno.
Wadde ye kyampiyoni w’e Spain era nga y’ekulembedde liigi yaayo, Barcelona yaakasuula obubonero 11 mu mipiira 12 ate nga sizoni ewedde, Liverpool yagiggya mu Champions League mu buswavu bwe yagiwuttula ggoolo 4-0 e Bungereza nga Barcelona yasooka kuwangula 3-0 e Spain.
Bayern Munich eya Girimaani nayo etokota Pochettino adde mu kifo kya Niko Kovac gwe yagoba ku ntandikwa y’omwezi guno.


text:
Added 14th March 2019
MEEYA wa Munisipaali y’e Kawempe Dr. Emmanuel Sserunjogi n’abakungu okuva e Mmengo batandise okukuhhaanya. Oluwalo lwabwe n’okunyikiza omwoyo gwa Buganda eri abatuuze.
Balaze waaka ku mukolo gw'okwolesa emisono ogwategekeddwa Abraynz ku Serena Hotel mu Kampala
FAAZA Raymond Kalanzi ow’e kiggo ky’e Kiwamirembe alabudde abakozi abasiiba ku mirimu yonna gye bali nga beemulugunya...
SSEMAKA eyasuulawo mukyala we ng’afunye omulala akomyewo oluvannyuma lw’emyaka 25 n’amukuba empeta.
KKAMERA za poliisi zikutte omusajja omulala ng’abba emmotoka eyabadde esimbiddwa okumpi n’eddwaaliro ly’e Mulago....
Mikwano gya Tamale Mirundi betwayogeddeko nabo baategeezezza nti obulwadde Tamale bwamwetamizza abantu era mu bamu...


text:
Abantu banji bazze baagala okwesimbawo ku bwa Loodi Meeya w’e kibuga Kampala era nga muno mwemuli meeya aliko kati Erias Lukwago, Latif Ssebaggala, nga kw’ogasse n’omuyimbi Jose Chameleon
Ekibuga Kampala byebimu ku bibuga ebilumya omukulembeze w’e ggwanga lyatu omutwe kubanga embeeraekyali ssi nnungi mu bannakibuga era nga kino kye kyekireetedde omukulembeze okuvaayo nategeeza ye gweyaliyagadde atwale Kampala
Ono yategeezezza nti ye waakukolagana nna buli omu alondeddwa era nti bannakampala gwe banaasiima yenna tamulinaako buzibu


text:
KAZANNYIRIZI wa Amarula Family, Yokaana Mbuusi abangi gwe bamanyi nga Kapere ali mu keetalo. Muninkini we Lydia Nakandi asulirira kuzaala era ennaku zino ali mu kuyigga ssente z’okugula obugoye n’ez’eddwaaliro.
Kapere eyasangiddwa mu muzigo gwe e Makindye ku Madirisa yategeezezza nti ennaku zino buli kasente kaafuna akateeka wala mukyala we aleme kubonaabona era buli ky’asaba ne bwe kaba kanyama ng’aleeta awatali kumubuuza bibuuzo nti ate awaka waliyo abagenyi.
Ekikulu kiri nti omwana ono mwesunze nnyo. Ono ye mukyala wange asoose era sisuubira kufuna mulala wadde nga nfunye ssente ennyingi.
Kapere yategeezezza nti mukyala we eddagala alinywera mu ddwaaliro lya Kisenyi Health Center nga bagenda bonna.
Mukama mwebaza kubanga answalizza abo bonna ababadde banjogerera ebigambo n’okunsekerera nti simalaako.
Lydia Nakandi abatuuze gwe bayita mugole eyalabise nga mukoowu yategeezezza nti olubuto luli mu myezi munaana.
Yagambye nti musanyufu kubanga omwami we Kapere amuwadde buli kye yeetaaga ate afaayo okulaba ng’omwana waabwe azaalibwa mu mbeera ennungi.


text:
Chapter 1
1 Ekitabo eky'okuzaalibwa kwa Yesu Kristo, omwana wa Dawudi, omwana wa Ibulayimu.
2 Ibulayimu yazaala lsaaka; Isaaka n'azaala Yakobo; Yakobo n'azaala Yuda ne baganda be;
3 Yuda n'azaala Pereezi ne Zeera mu Tamali; Pereezi n'azaala Keezulooni; Keezulooni n'azaala Laamu;
4 Laamu n'azaala Amminadaabu; Amminadaabu n'azaala Nasoni; Nasoni n'azaala Salumooni;
5 Salumooni n'azaala Bowaazi mu Lakabu; Bowaazi n'azaala Obedi mu Luusi; Obedi n'azaala Yese;
6 Yese n'azaala Dawudi kabaka. Dawudi n'azaala Sulemaani mu muka Uliya;
7 Sulemaani n'azaala Lekobowaamu; Lekobowaamu n'azaala Abiya; Abiya n'azaala Asa;
8 Asa n'azaala Yekosafaati; Yekosafaati n'azaala Yolaamu; Yolaamu n'azaala Uzziya;
9 Uzziya n'azaala Yosamu; Yosamu n'azaala Akazi; Akasi n'azaala Kezeekiya;
10 Kezeekiya n'azaala Manaase; Manaase n'azaala Amoni; Amoni n'azaala Yosiya;
11 Yosiya n'azaala Yekoniya ne baganda be, mu biro eby'okutwalibwa e Babulooni.
12 Oluvannyuma olw'okutwalibwa e Babulooni, Yekoniya n'azaala Seyalutyeri; Seyalutyeri n'azaala Zerubbaberi;
13 Zerubbaberi n'azaala Abiwuudi; Abiwuudi n'azaala Eriyakimu; Eriyakimu n'azaala Azoli;
14 Azoli n'azaala Sadoki; Sadoki n'azaala Akimu; Akimu n'azaala Eriwuudi;
15 Eriwuudi n'azaala Ereyazaali; Ereyazaali n'azaala Mataani; Mataani n'azaala Yakobo;
16 Yakobo n'azaala Yusufu, eyali bba Malyamu, eyazaala Yesu ayitibwa Kristo.
17 Bwe gityo emirembe gyonna, okuva ku Ibulayimu okutuuka ku Dawudi, emirembe kkumi n'ena; nate, okuva ku Dawudi okutuuka ku kutwalibwa e Babulooni, emirembe kkumi n'ena; nate, okuva ku kutwalibwa e Babulooni okutuuka ku Kristo, emirembe kkumi n'ena.
18 N'okuzaalibwa kwa Yesu Kristo kwali bwe kuti. Malyamu nnyina bwe yali ng'akyayogerezebwa Yusufu, baali nga tebannaba kufumbiriganwa, n'alabika ng'ali lubuto olw'Omwoyo Omutukuvu.
19 Awo Yusufu bba, kubanga yali muntu mutuukirivu, n'atayagala kumukwasa nsonyi, yali alowooza okumulekayo kyama.
20 Laba bwe yali alowooza bw'atyo, malayika wa Mukama n'ajja gy'ali mu kirooto, n'amugamba nti Yusufu omwana wa Dawudi, totya kutwala Malyamu mukazi wo, kubanga olubuto lwe lwa Mwoyo Mutukuvu.
21 Naye alizaala omwana wa bulenzi; naawe olimutuuma erinnya lye YESU; kubanga ye ye alirokola abantu be mu bibi byabwe.
22 Ebyo byonna byakolebwa, bituukirire Mukama bye yayogerera mu nnabbi, ng'agamba nti,
23 Laba, omuwala atamanyi musajja aliba olubuto, era alizaala omwana wa bulenzi, Balimutuuma erinnya lye Emmanweri; eritegeezebwa nti Katonda ali naffe.
24 Yusufu bwe yazuukuka mu tulo, n'akola nga malayika wa Mukama bwe yamulagira, n'atwala mukazi we,
25 so teyamumanya okutuusa lwe yamala okuzaala omwana: n'amutuuma erinnya lye YESU.


text:
ESSOMO 2
Buli Omu Abe Mwesigwa eri Munne
“Katonda kye yagatta awamu, omuntu yenna takyawulangamu.” —Makko 10:9
Yakuwa Katonda ayagala nnyo abantu “abeesigwa.” (Zabbuli 101:6) Okuba abeesigwa kikulu nnyo kubanga kireetera abafumbo okwagalana n’okwesigaŋŋana.
Leero, abafumbo bangi si beesigwa eri bannaabwe. Okusobola okukuuma obufumbo bwammwe, mulina okukola ebintu bibiri.
1 OBUFUMBO BWAMMWE MUBUTWALE NGA BWA MUWENDO
BAYIBULI KY’EGAMBA: ‘Mumanye ebintu ebisinga obukulu.’ (Abafiripi 1:10) Obufumbo bwammwe kye kimu ku bintu ebisinga obukulu mu bulamu bwammwe. Musaanidde okubutwala nga bwa muwendo nnyo.
Yakuwa ayagala mufeeyo nnyo ku bufumbo bwammwe era ayagala mubeere ‘basanyufu.’ (Omubuulizi 9:9) Tayagala osuulirire munno, wabula ayagala buli omu afube okukola ebisanyusa munne. (1 Abakkolinso 10:24) Munno asaanidde okukiraba nti omwagala nnyo, era nti osiima by’akola.
BY’OYINZA OKUKOLA:
Fuba okulaba nti ofissaawo akadde okubeerako ne munno, era muwulirize bulungi bw’aba alina ky’akugamba
Buli ky’oba ogenda okusalawo, lowooza ku munno; teweerowoozaako wekka
2 KUUMANGA OMUTIMA GWO
BAYIBULI KY’EGAMBA: “Buli atunuulira omukazi n’amwegomba aba amaze okumwendako mu mutima gwe.” (Matayo 5:28) Omuntu bw’aba nga buli kiseera alowooza ku bintu eby’obugwenyufu, kiyinza okulaga nti si mwesigwa eri munne mu bufumbo.
Yakuwa agamba nti olina ‘okukuuma omutima gwo.’ (Engero 4:23; Yeremiya 17:9) Ekyo okusobola okukikola, olina okwegendereza by’olaba. (Matayo 5:29, 30) Beera nga Yobu omuweereza wa Katonda eyakola endagaano n’amaaso ge obutatunuulira mukazi n’amwegomba. (Yobu 31:1) Weewalire ddala okulaba ebifaananyi eby’obuseegu, era weewale enkolagana yonna eyinza okukuviirako okwenda.
BY’OYINZA OKUKOLA:
Leka abalala bakimanye nti oyagala nnyo munno mu bufumbo
Faayo ku nneewulira ya munno, era bw’oba ng’olina enkolagana n’omuntu omulala eyinza okutabangula obufumbo bwammwe, gikomye amangu ddala


text:
Guno gwe gumu ku mikolo egyakoleddwa ekibiina ekigatta Bannayuganda abali mu Amerika ekya UNAA Causes ekyategese ebikujjuko ebimaze ennaku ennya nga biri mu kibuga Washington DC ekya Amerika. Babadde mu Gaylord Resort hotel.
David Muwanga, pulezidenti wa UNAA Causes ne James Sserumaga ssentebe waakyo, baalangiridde mu kuggalawo ebikujjuko bino ebyatuumibwa Summer's Ultimate Event nti, omwaka ogujja bigenda kubeera Manhattan mu kibuga New York mu Amerika.
Guno gwe mulundi ogwasinze okujjumbirwa abantu ng'emu ku nsonga yabadde ya kuleeta bbandi ya Afrigo n'abayimbi abalala abaabadde abangi abaakubye omuziki abacakaze ne bamatira, enteekateeka, abantu okwesiga UNAA Causes, ebintu ebirala ebyabaddeyo omuli n'okusomesebwa eby'enfuna, pulojekiti omuli eya Clean water ng'ekibiina kya UNAA Causes kiyamba okutuusa amazzi amayonjo ku Bannayuganda abali e Uganda nga kiyita ku Miss Uganda n'ensonga endala.
Muwanga yeebazizza abantu abaavudde mu masaza ag'enjawulo ng'abamu baavudde na bweru wa Amerika omuli Canada, Uganda, Bungereza, Australia, South Amerika n'awalala.
David Muwanga, Pulezidenti wa UNAA Causes ng'ayogera


text:
Bya ALICE NAMUTEBI
OMUJULIZI eyazze okulumiriza Muhammad Ssebuufu mu musango gw’obutemu ategeezezza kkooti nti omugenzi Betty Donah Katushabe yafa oluvannyuma lw’okumukubisa ekintu ekyamaanyi ekyamuviirako obuvune mu bitundu by’omubiri ebyenjawulo.
Dr. William Male Mutumba omukugu mu kukebera emirambo ng’akolera mu ddwaaliro ekkulu e Masaka ng’oluusi asomesa mu Makerere University College of Health Sciences yagambye nti omulambo gwa Katushabe yagukeberera mu ggwanika e Mulago nga October 22, 2015 ku biragiro bya ASP Peter Egesa.
Dr. Mutumba yagambye nti omubiri gw’omugenzi gwali gunnyogoga nga gukakanyadde ekitegeeza nti yali afudde essaawa nga 12 emabega.
Nga gulaga nti abadde mukyala eyeeriisa obulungi nga guliko enkovu okumpi n’ekkundi eziraga nti yali alongooseddwaako.
Yategeezezza omulamuzi Anglin Ssenoga owa Kkooti Enkulu nti bwe yasala omulambo gw’omugenzi okugukebera yakizuula nti ekiyinza okuba nga kye kyamuviirako okufa gwe musaayi n’amazzi bye yasanga mu mawuggwe agandibaddemu empewo ey’okussa.
Ebisenge by’omutima nabyo byali bijjudde omusaayi wabula ng’omutima gwo tegulina bukosefu bwonna nga n’emisuwa gyakawanga akakuuma obwongo girimu omusaayi naye ng’obwongo bwo tebwalina bukosefu bwonna.
Dr. Mutumba yayongedde okusoma lipooti gye yakola ng’ennyonnyola nti omugenzi, yalina ebizimba ku nnabaana n’amasavu mu mubiri n’agamba nti bino nabyo biyinza okuvaako omuntu okufa.
Yagambye nti ku mubiri kungulu yalina ebinnubule ku mugongo, mu ffeesi, emikono n’amagulu.
Looya wa Ssebuufu, Caleb Alaka bwe yamubuuzizza lwaki mu basawo bonna ye yaweebwa omulimu guno ate ng’akolera Masaka, Dr. Mutumba yagambye nti engeri gy’asomesa yali akebera omulambo nga bw’asomesa n’abayizi naye ng’abayizi tebateeka mukono ku lipooti ye okukakasa nti baaliwo.
Alaka yaggyeyo obujulizi bwa lipooti endala ze yakola, kkooti ze yasazaamu omuli ey’omusibe eyali amanyiddwa nga Wamala eyeetugira mu kaduukulu kyokka n’awandiika birala n’ey’omuwala Agnes Akello eyalina ensimbu gye yakola nga agamba nti omuwala yattibwa oluvannyuma lw’okukubwa abaali bamusobyako.
Dr. Mutumba yagambye nti ezimu ku lipooti zino tazijjukira okuggyako nga basoose kuzireeta ne yejjukanya.
Omujulizi omulala yabadde Ronald Mugabi, eyali akulira poliisi ya CPS mu kiseera ekyo eyategeezezza Omulamuzi Ssenoga nti bwe yagenda ku Pine talina n’omu ku bawawaabirwa gwe yalaba.
Mugabi yagambye nti bwe yatuuka ku Pine yasangawo abantu bangi nga abamu bagamba nti omugenzi abadde abba emmotoka n’azitunda e Congo naye teyafaayo ku bigambo by’abantu n’aggyawo Katushabe.
Alaka yamubuuzizza obanga mu bavunaanibwa alina gwe yalabako ku Pine Mugabi n’agamba nti ku Pine yamalawo eddakiika mbale era talina n’omu gwajjukira kulabawo okuggyako abantu abaali abangi.
Mu musango guno Ssebuufu avunaanibwa ne bakanyama be 6 okutta omugenzi Katushabe nga kino baakikola nga bamukuba bwe baali bamubonereza okugaana okumalayo ebbanja lya bukadde 9 lye yasigaza ku mmotoka gye baamuguza.


text:
Bino baabituukiddeko mu lukung'aana lwabwe olwabadde mu kibuga Cairo, olwakubiriziddwa ssentebe waabwe Muky. Jennifer Nabisere nga lwetabiddwaamu n’akulira abawagizi ba NRM ababeera mu mawanga g’ebweru, Mw. Patrick Asiimwe.
Nga bakubaganya ebirowoozo mu lukiiko luno, obwedda buli akwata akazindaalo awagira eky’okuggyawo ekkomo ku myaka nga bagamba nti bwe kisigalawo kyandikugira abakulembeze abalungi abandigasizza eggwanga okutwala ofiisi.
Bano beegasse ku bannaabwe ababeera mu mawanga g’ebweru amalala abawagira NRM abazze bayisa ebiteeso ebisemba okuggyawo ekkomo ku myaka omuli ab’e Turkey ne Bungereza.
Mw. Asiimwe agenda atabaala amawanga ag’enjawulo ng’alambula abawagizi ba NRM abaliyo n’okukunga Bannayuganda abalala okwegatta ku kibiina kye era nga kaweefube ono yamutandikidde Turkey gye buvuddeko.
Mu kutuuka ku kisaawe e Cairo Asiimwe yayaniriziddwa abawagizi ba NRM abakulemnbeddwamu Muky. Nabisere n’olukiiko lwe olufuzi.
Ng’ayogera gye bali, Mw. Asiimwe yabeebazizza okuwagira NRM ne Pulezidenti Museveni n’abasaba okwongera okumuwagira asobole okunyweza enkulaakulana etuukiddwako .
“Mbebaza okuwagira eky’okuggyawo ekkomo ku myaka era njagala okubakakasa nti ne bannammwe mu mawanga amalala gye tulina amatabi, ensonga eno bagiwagira ekisigalidde be babaka baffe aba Palamenti okutwala eddoboozi lyaffe bakyuse mu nnyingo eno”, Mw. Asiimwe bwe yategeezezza.
Mu kusooka Muky. Nabisere yeebazizza bammemba baabwe olw’obuwagizi bwe balaze ne ssentebe waabwe Mw. Asiimwe olw’obukulembeze bwe n’agamba nti abatuusizza ku bintu bingi mu kiseera ekitono kye yaakamala mu ntebe omuli okwegatta n’okuwagira enkulaakulana eka mu Uganda.
Mw. Asiimwe bw’ava e Misiri agenda kukyalako e Sweden n’oluvannyuma ayolekere South Africa ku ntandikwa y’omwaka ogujja.


text:
Bya LAWRENCE KITATTA NE HANNINGTON NKALUBO
POLIISI eraajanidde Bannayuganda baveeyo bagyegatteko olulwanyisa ebikolwa ebyettemu ebigenda mu maaso mu ggwanga.
Bino omwogezi wa poliisi mu ggwanga, Emilian Kayima, yabitegeezezza bannamawulire mu lukungaana olw’amangu olwatudde ku kitebe kya poliisi e Naggulu okwogerako eri eggwanga, ku kuttibwa kwa ASP Muhammad Kirumira.
Poliisi yategeezezza nti, Kirumira yakubiddwa amasasi agaamusse ku Lwomukaaga ekiro ne Resty Naalinnya nga naye mutuuze w’e Bulenga.
Kayima yagambye nti: “Ekikolwa ekyakoleddwa kyabadde kya bulumi nnyo eri buli omu era tukivumirira.”
Kayima yayongeddeko; “ Tugumya Bannayuganda mwenna nti abatemu abagenda mu maaso n’okutirimbula abantu tugenda kukola buli ekisoboka okubakwata bavunaanibwe”.
Kayima yagambye nti ebitongole byonna mu ggwanga ebikola ku byokwerinda
byegasse okulaba nga bikola ekisoboka kyonna okuzuula abatemu abaabadde emabega w’okutemulwa kwa Kirumira era agambye nti tebagenda kulemererwa.
Yagambye nti Kirumira yayingira poliisi nga January 29, 2005 nga yafulumira ku ddaala lya Constable.
Yakolako nga mbega era ng’emirimu gye yagitandikira Kibaale gye yaggyibwa
n’akolerako ku CPS mu Kampala oluvannyuma n’azzibwa mu baserikale abambala yunifoomu ya poliisi.
Kayima yannyonnyodde nti Kirumira bwe yali n’emisango egy’enjawulo gye yali attunka nagyo mu kakiiko ka poliisi akakwasisa empisa, emisango egimu gy’amuggyibwako ate emirala ne gimusinga era ne kirangirirwa nti yali waakuggyibwako amayinja abiri (2).
“ Wabula yajulira ku bibonerezo ebyamusinga, bwatyo n’asigaza amayinja ge era afiiridde ku ddaala lya Assistant Supretendant of Police (ASP).
Poliisi yasoose mu kafubo n’aba famire ya Kirumira abaakulembeddwa kitaawe, Abubaker Kawooya Mulaalo era bakkaanyizza ku nteekateeka ez’enjawulo omwabadde
n’ez’okumuziika.


text:
Nze Oliva, nnina omuvubuka ayagala mukwano naye mbitya ssenga nkoze ntya.
OBA obitya kitegeeza nti n’obwongo si bwetegefu okwegatta. Mwana wange newankubadde
omuvubuka ayagala mukwano oli wa ddembe okugaana, omubiri gugwo era gwe kennyini
olina okwesalirawo.
Otya kubanga toyagala kufuna lubuto, siriimu, toyagala kukukozesa oba okyali muto. N’ekirala abawala batera okubeera n’ensonyi nga batya okwegatta.
Kale mwana wange nkusaba weesalirewo naye nga kyandibadde kirungi obutenyigira mu bintu bino ng’okyali muto.
Eby’akaboozi mbitya


text:
SSEBO BUKEDDE,
OBUBENJE obuva ku baddereeva abavuga nga batamidde bungi kuba bangi bakozesa ebiragalalagala n’okunywa omwenge oba obitamiiza ebirala.
Omuwala Black yatomedde abantu gye buvuddeko omukyala n’amenyeka amagulu n’omusajja n’omwana ne balumizibwa, kyokka n’agezaako okwegaana ng’ate kigambibwa nti yabadde atamidde kuba yasuze mu bbaala gye yavudde ku makya okwo adde eka.
Bannayuganda bangi bafiiriddwa obulamu n’abalala ne balemala ekikosezza amaka, bizinensi zaabwe n’okubazza emabega mu mbeera emu oba endala ekitali kirungi.
Poliisi y’ebidduka esseemu amaanyi ekangavvule abo bonna abakwatibwa nga bavuga bakozesezza ebiragalalagala naddala abanene kuba be tutwala ng’ekyokulabirako.
Kino n’ebirala bwe binaakolebwa osanga tunaakendeeza ku bubenje obumaze abantu baffe naddala mu nnaku zino enkulu.
Stella Kajumba,Kampala.
Poliisi ekangavvule abavuga nga batamidde


text:
Male Mabiriizi awadde abalamuzi ensonga mukaaga ng'awakanya eky'okuggya ekkomo ku myaka gya Pulezidenti
Bannannyini mayumba baategeezezza nti eky’okusasula omusolo ssi kibi wabula nga baagala gukendeezebweko okuva ku bitundu 6 ku buli 100 gutuuke waakiri...
LOODI meeya Erias Lukwago apangisizza bbandi emukubire n’okusanyusa abagenyi ng’aggulawo olukiiko olusoose okulaga nti yeddizza obuyinza bw’ekitongole...
OLUKIIKO lwa KCCA luyimirizza okumenya amayumba g’abatuuze mu bitundu eby’enjawulo mu Kampala nti basooke bakole okunoonyereza okw’enjawulo ku bigendererwa...
MINISITA wa Kampala Beti Namisango Kamya, awagidde dayirekita wa Kampala Jennifer Musisi Ssemakula, n’abakulu mu kitongole kya KCCA abaagaanye okwetaba...
LOODIMEEYA Erias Lukwago y’omu ku bannabyabufuzi abazze bafuna okusoomoozebwa n’okutulugunyizibwa abaserikale.
OBUNKENKE buzzeemu ku KCCA wakati wa ofiisi ya Loodi Meeya Erias Lukwago n’oludda lw’ekikugu ne lutwaliramu ne bakansala.
NAMBOOZE yasoose kukaabira ku poliisi wabula ne bamukkakkanya n’asirika! Olwamutuusizza mu kkooti, yasoose kuguma nga bamusindikira mu kagaali, wabula...
Owa Cranes ebibye bibi; Best man' we amututteko omukazi
LOODI Meeya Erias Lukwago n’ababaka ba palamenti mukaaga bajulidde ku nsala y’omusango gw’okuggya ekkomo ku myaka gya pulezidenti ogwasaliddwa e Mbale....
18 Jan 2019
18 Jan 2019
18 Jan 2019
18 Jan 2019
18 Jan 2019


text: Omubaka wa Kyaddondo East Robert Kyagulanyi Ssentamu amanyiddwa ennyo nga aka Bobi Wine ayanukudde Abalokole abamulumba olw’oluyimba lwa ‘Tuliyambala engule’ n’agamba nti talina musango kuluyimba kuba naye akola mulimu gwa Katonda ‘’ wadde talina kabbo k’ateekawo bagoberezi kussaamu ssente ‘’Omulimu gwenkola ssi ggwange.Nange nkola mulimu gwa Katonda wadde ssirina kabbo kenteekawo (bagoberezi) basseemu ssente (nga bannaddiini) ’’ Bobi Wine bwe yayanukudde mu katambi akasasaanira ku mikutu gya ‘social media’.Kino kidiridde abamu ku balokole abakulembeddwa Pasita Martin Ssempa owa Makerere Community Church okulumba Bobi Wine olw’oluyimba lwa ‘’Tuliyambala engule’ olusasaaniea ku mikutu gy’empuliziganya ku misinde gy’oluyiira nga lulinga olulanga ebiribaawo ng’embeera y’ebyobufuzi eriwo mu Ggwanga ekyuuse.


text:
RONALD Balimwezo Nsubuga, alina okugulu kumu naye batono abakimanyi kuba takiraga! Akola buli mulimu, atambula bulungi wadde awenyeramu, n'okudduka olumu addukamu! Ono ye meeya omuggya owa munisipaali y’e Nakawa.
Akola ebintu n'abalina amagulu abiri oluusi bye batasobola kukola. Mukyala we okumwegomba yasooka kumulaba ng'avuga akagaali ate nga wa kugulu kumu.
BALILIMWEZO Y’ANI?
Alina diguli mu bwayiginiya, yakuguka mu kukuba pulaani z'amayumba bye yasomera mu yunivasite e Kyambogo.
Mutabani wa Experito Nsubuga Mitubeena mu divizoni ya Ntebe A ne Norah Nankya Nsubuga abamaze emyaka 53 mu bufumbo.
Mwana waamukaaga ku baana 10 bakadde be be baazaala, wa myaka 43.
Y’adda ku Ssebwana Kiberu Kisiriiza, atwala essaza lya Busiro. Agamba: Nasomera ku Lake Victoria primary school gye namalira P 7 mu 1987 ne nneegatta ku Seminario e Kisubi okusoma obufaaza.
Wabula nabirabirawo nga sijja kubisobola, naye bangobayo lwa ffujjo! Kino bakadde bange tekyabayisa bulungi kuba baali basanyuse nnyo famire yaffe okuvaamu faaza.
Bantwala mu ssomero lya St Charles Lwanga Kasasa e Masaka gye namalira S4. Eno buli omu yali ammanyi kuba nali muddusi, musambi wa mupiira, ebikonde n’ebirala.
Olw’okuba baali tebasomesa saayansi ku Haaya, kwe kwegatta ku Busoga College Mwiri, nasomanga nga mu luwummula bwe nkola mu dduuka lya mukulu wange Ssebwana mu Kitooro e Ntebe.
Nze nasooka okutandika ggiimu e Ntebe nga nsitula ebyuma okukola omubiri n'okusomesa abavubuka okusitula ebyuma naddala abakubi b’ebikonde. Ne bwe namala S6, nasigala nkola mirimu egyo akawungeezi.
Mu luwummula lwa S6, nali nkola ebipande naddala eby’abantu abaagala okulanga biizinensi zaabwe nga bampa ssente.
OKUGENDA KU YUNIVASITE MAAMA YAMALA KUNKUBA
Ebibuuzo nga bikomyewo saayita bulungi, noolwekyo Gavumenti yali tesobola kunsasulira z’e Makerere. Nasalawo kugenda Kyambogo, naye abaana bwe baatandika saatandikirawo naye lumu nali ku dduuka, maama n’ajja n’emiggo ebiri, ogumu n’agunkwasa n’annamba tukubagane!
Yankuba kibooko empitirivu nga bw’ambuuza lwaki sigenda ku ssomero abaana nga baatandika dda.
Enkeera nabukeereza nkokola ne nkwata ssente ezaaliwo, mwannyinaze ow’omu Amerika yampeerezaayo Doola 300 kwe kugenda e Kyambogo.
POLIISI EJJA OKUNKWATA E KYAMBOGO
Ebiseera ebyo abayizi baali baweererwa Gavumenti . Ekibiina ky’abasoma obwayinginiya kyalimu abayizi 11, nze nali wa 12.
Okumanya nti nzize, abasomesa kino baakitegeera batuwadde ebibuuzo by’okwegezaamu nga balaba empapula ezandibadde 11 ziri 12.
Abasomesa baatandika okulabula nti bagenda kuleeta poliisi ekwate oyo ali mu kibiina naye nga talina kubeeramu wabula nga n’abayizi tebamanyi ani gwe bagenda kukwata!
E Kyambogo, erinnya lya Balimwezo baali tebalimanyi ate nga lye libeera ku mpapula kwe nkolera ebigezo. Ebiseera ebyo yali eyitibwa Uganda Polytechnic Kyambogo, nga buli muyizi ayingira aba aweererwa Gavumenti.
Olunaku lwe bajja okunkwata bajja babuuza Balimwezo, bwe bantuukako ne nzikiriza nti eryo linnya lyange baali balowooza nnimba. Naye bwe baalikakasa, omuwandiisi w’abayizi n’akantema bwe bazze okunkwata.
Yali n’abaserikale babiri! Bajja kawungeezi, naye nagaana okugenda nabo ne mbasaba bakomewo enkya bankwate.
Baali banvunaana kubeera ku ssomero nga sirina kuba muyizi ku ssomero eryo olwa Gamumenti okuba nga tempeerera.
Bwe baali baakafuluma, natambulirawo ne nnenda ew’eyali akulira ettendekero, Dr. Abel Rwendeire ne mmugamba nti nsoma naye Gavumenti si y’ensasulira. Namusaba anzikirize okusoma nga nneesasulira.
Yagamba nti enkola teriiwo mu ttendekero. Naggyayo Doola 300 ne nzikuba ku mmeeza, ne mmwegayirira.
Oluvannyuma yanzikiriza okusasulanga emitwalo 45 buli lusoma. Yankolera n’ebbaluwa enzikiriza era n’ansuubiza nti bwe nnaakola obulungi ajja kunsemba banzise ku nkola y’okusasulirwa Gavumenti.
Mu lusoma olwo nali mu bayizi abasatu abaasinga, ne nzirayo ewa Dr. Rwendeire atuukirize ekisuubizo kye n’anneegaana wadde nalina ekiwandiiko kye yankolera!
Saddamu kusasula, naye akanyamberege kaaliwo nga tutuuse okukola ebigezo nga tebampadde kkaadi enzikiriza kubituula. Naye nakozesa ebbaluwa omukulu w’ettendekero gye yali yampa, omuwandiisi w’abayizi n’ampa kkaadi y’ebigezo.
Ekirungi ebigezo nabikola bulungi, naye okusoma dipuloma eyookubiri nneesasulira ate nali ntandise n'okukola nga nkuba pulaani.
OBUKULEMBEZE
Bwe nali e Kyambogo nneesimbawo n'omusomesa eyali atusomesa ku bwassentebe bwa Kyambogo UPK era ne mmuwangula. Mu kiseera kye kimu nalondebwa okuba omumyuka wa ssentebe wa L.C II ow’omuluka gw’e Kyambogo ne nfuga wakati wa 1995 ne 1996.
Nagenda okusoma dipuloma eyookubiri okugimala nga nze ssentebe w’ekitundu. Buli pulaani nagikubiranga wakati w’emitwalo 15 – 20. Namaliriza okusoma e Kyambogo mu 1998.
Bwe namala okusoma, waliwo omusomesa waffe Mw. Mutazindwa eyakulira ekitongole ekya Civil Engineering eyanzikiriza okusomesa abayizi naye nga sisasulwa.
Nali njagala kwekuuma nga nnina kye nkola era namala emyaka ebiri nga nsomesa abayizi abakuba pulaani z'amayumba.
Mu mwaka gwa 2000 natuukirira Ying. JB Walusimbi nga mmusaba mulimu. Ebiseera ebyo yalina omulimu gw'okuzimba amaka g’Obwapulezidenti e Ntebe n'okuddaabiriza eddwaaliro ly’e Mulago.
Nali ntuukiridde ne minisita Jaberi Bidandi Ssali ne mmusaba annoonyeze omulimu. Ying. Walusimbi yampa omulimu ogw'okumukiikirira mu amaka g’Obwapulezidenti nga nnina okubeerawo okulaba nti ebiri ku pulaani by'ebyo ebizimbibwa.
Ate ne Mw. Bidandi yali anfunidde omulimu gw'okuba yinginiya wa Town Council y’e Wobulenzi era emirimu gyombi nagikola.
OBULEMA
Mu mwaka ogwo ogwa 2000, nafuna omulimu gw'okukuba pulaani y’ekizimbe omuli ekitebe kya South Afrika.
Bwe nafuna ku ssente ne ngula pikipiki ennyanguyenga mu mirimu gyange n'okugikolera mu budde.
Olunaku lwe nfiirwa okugulu nali nnenda kulaba ku bakadde. Nava e Wobulenzi nga nnina okutuuka e Banda okuggyayo pulaani ndyoke nnende e Ntebe okusisinkana abazadde.
Omukazi yantomerera Lugogo, naye nneebaza Katonda olw’okuba nasobola okusimattuka. Omukazi eyantomera yadduka buddusi, teyayimirira.
E Mulago namalayo emyezi ebiri ne bansiibula, naye abasawo bansala emirundi esatu nga waliwo akawuka akaali kayingidde nga kandya okubula okummalawo.
Ekirungi ku kitanda nasigala nkuba pulaani era ebbanga lye namalayo nakolerayo 2,700,000/-.
Eky’omukisa ekirala, emirimu gyonna gye nali nkola bankuumira emirimu ate nga bansasula. Bwe nassuuka, Ying. Walusimbi yansindika e Mulago okulabirira emirimu nga bwe gitambula.
OKUDDA MU BYOBUFUZI
Mu 2002 nneesimbawo ku bwakansala bwa Kyambogo ku lukiiko lwa KCC ne mpangula naye ekyasinga okunnuma mu bukulembeze obwo bankwata ne bansiba e Luzira bwe nali nkola oluguudo nti nali ndukola mu bukyamu! Naddamu okusaba omulimu gw'okusomesa e Kyambogo ne nssomesaayo okuva mu 2003 okutuuka mu 2011.
Mu 2003 Ssaabasumba Cyprian Kizito Lwanga yampita okumukubira pulaani y’Obusumba bwa Kasana- Luweero kuba yali alabyeko ku mirimu gyange.
Bwe yaleetebwa e Kampala yankwasa omulimu gw’okuzimba ekizimbe okuli Centenary Bank e Lubaga, era yannonda okumukiikirira ku kuzimba Namugongo.
OKUWANGULA OBWAMEEYA
Olugendo lw'okufuuka meeya w’e Nakawa nalutandika mu 2009 nga mmaze okukola okunoonyereza n'okumanya biki abantu ba Nakawa bye beetaaga.
Bingi ebyali bigaanyi nga baagala omukulembeze abategeera, okwetoowaza n'okumanya nti abantu bano tebeetaaga bingi naye buweereza.
Mu 2011 bwe banziba akalulu ne nnenda ne mu kkooti ne bagaana okusala amazima nasalawo okudda mu bantu era ne nkola kaweefube okubakakasa nti nze mukulembeze omutuufu.
OKUFUNA OMUKYALA
Bwe nneesimbawo mu 2006 ku bubaka bwa Palamenti obwa Nakawa, nali mu kampeyini e Kyanja gye nakolera ebyawangula mukyala wange omutima.
Yalaba omusajja alina okugulu okumu awalampye loole asaba akalulu ate bwe nava waggulu ne nkwata akagaali ne nkavuga okulaga abalonzi nti nnina sitamina!
Lwakuba ebiseera ebyo yali asoma Makerere mu mwaka ogwokusatu naye nasigala mmulondoola.
Nagenda okumusisinkana nga yammatira dda, era bwe yamala okusoma n’annyanjula ewaabwe. Embaga twagikola mu 2008 e Namirembe ku Lutikko.
OMUKYALA AYOGEDDE
Rachael Balimwezo agamba: Okulaba baze yali anoonya kalulu mu 2006. Yali akanoonya nju ku nju era tuba tuli awo awaka ng’azze n’abasajja be yali anoonya nabo akalulu.
Nali sigendera ku byabufuzi, naye bwe yajja awaka kirabika ffenna awaka twamwagalirawo kuba enkeera yali agenda Kisaasi kukuba kampeyini, baganda bange bonna baayambala bagende.
Muto wange Diana Turyamureeba yanneesibako tugende nneme kusigala waka nzekka.
Ebintu Baze bye yakola byokka byanviirako okufuna omutima ogumwagala. Nalaba omusajja alina okugulu okumu ng'alinnye waggulu ku loole, afunye obuvumu obusaba akalulu ate n'avaayo n’avuga akagaali ate nga nze okuva mu buto bwange nga njagala nnyo abantu abansoomooza.
Okunoonya akalulu bwe kwaggwa yatuvuga n’atuzza awaka, nneewuunya omusajja alina okugulu okumu, asobola okuvuga emmotoka naye bw’atutuusa awaka yannamba nga bwe mmufaananidde omukyala gwe yali agenda okuwasa kyokka nga nange nali mmaze emyezi etaano nga omuvubuka gwe nali nnina twawukanye.
Kino kyansigala ku mutima, yatandika okujjanga awaka ng’afuuse mukwano gwaffe. Naye olumu aba asiibula yatusaba ffenna ennamba zaffe awaka, kumbe naye ali ku kakodyo kaakufuna ssimu yange era wano we twatandikira okunyumya na kati omukwano gweyongera bweyongezi, tulina omwana omu ye Rhonita Balimwezo.


text:
OBULABIRIZI bw’Ekkanisa y’Abadiventi obutwala amasekkati ga Uganda (Central Uganda Conference) buyingidde mu butakkaanya wakati wa bammemba b’ekkanisa y’e Bukolooto mu disitulikiti y’e Kayunga, n’omubaka wa Palamenti omukazi ow’ekitundu ekyo, Idah Nantaba, obuva ku mizindaalo egyabatoneddwa ssentebe wa Muvumenti mu kitundu kye kimu, Moses Karangwa.
Ku Lwomukaaga oluwedde, ebbiina ly’abayaaye erigambibwa okukolera ku biragiro bya Nantaba lyazinze ekkanisa eno ng’okusaba kwakaggwa ne limenya ppata z’enzigi ne liwamba emizindaalo kyokka poliisi n’egibaggyako n’egitereka.
Poliisi yakutte Ali Mujomba, ayokya ebyuma e Kayunga, agambibwa okukulira ebbiina eryazinze Abadiventi n’aggulwako omusango gw’okumenya ekkanisa n’okumalako abantu eddembe ly’okusinza.
Ono yasindikiddwa ku limanda e Ntenjeru okumala ebbanga lya wiiki bbiri. Omulabirizi Samuel Kajoba yakkirizza bwe baayingidde mu nsonga zino n’ekigendererwa ky’okutabaganya abagoberezi ne Nantaba. “Nasindise omusumba Ssennuuni atuule mu nsonga zino n’abakadde b’ekkanisa eno era nninze lipoota ye,” Kajoba eyagambye nti yabadde ava ku mirimu gy’ekkanisa e Ssembabule bwe yategeezezza.
Omusumba Daniel Ssennuuni y’akulira Abadiventi e Mukono, Kayunga ne Buikwe (East Buganda Region). Ensonda mu bakadde b’ekkanisa eno zaategeezezza nti Obulabirizi bwalagidde omusumba w’e Kayunga, Patrick Kiweewa akole nga bw’asobola okuwooyawooya abakadde b’ekkanisa y’e Bukolooto baggye omusango ku poliisi olwo bwo bulabe bwe bubatawulula ne Nantaba, kiwonye Obwadiventi bwonna okuswala.
Wabula kino kinyiizizza abagoberezi nga baagala Omulabirizi yennyini y’aba ajja abatangaaze oba Katonda agaana atali wa kkanisa yaabwe okubatonera. Nga October 20, Karangwa yatonera ekkanisa y’e Bukolooto emizindaalo ekyanyiiza Nantaba nti tayinza kukkiriza kintu kyonna ekivudde ew’omuntu bwe bali akabwa n’engo, okuyingira mu kkanisa gye yakola ennyo okuzimba.
Abadiventi nabo baalinnya mu kyoto nga bagamba nti tebaagala Nantaba kuyingiza byabufuzi mu kkanisa yaabwe ne bongerako nti si y’abategeerera kuba n’ekisooka wadde naye Mwadiventi, obwammwemba buli mu kkanisa ndala eya Makerere Adventist Centre.


text:
Namusonyiwa kubanga mukyala mukozi, muyonjo ate tuyise mu bintu bingi. Mpozzi nange amaanyi ageegatta sigalina.
Weebale kumusonyiwa kubanga embeera eyo nzibu ku bakyala bangi era n’abasajja bangi.
Bazadde baffe baalinanga omutima bwe gutyo ng’omwana ayinza okuzaalibwa mu maka naye nga si wa nnyinimu naye ng’okukuuma ekitiibwa ky’amaka omusajja yasalangawo okusirika.
Newankubadde wasonyiwa omukyala ono alabika teyakisuubira nti ogenda kumusonyiwa.
Kati mukazi wattu naye alina ebimunyiga mu mutima, era alabika ali mu ssaawa ya kwejjusa.
Jjukira ogambye nti muyise mu bingi n’omukyala ono. Yeebuuza lwaki yakikola, akimanyi nti obwesigwa gy’ali bwakendeera, n’ekirala tamanyi oba ddala wamusonyiwa.
Omukyala ono naye yeetaaga okulaba omukugu amuyambe mu mbeera gy’alimu.
Kubanga si kyangu munno gwe mubadde mutambula naye obulungi ate n’akola ekyo kye yakola.
Gwe obutabeera na manyi ga kisajja kitegeerekeka kubanga wadde wamusonyiwa naye omutima gw’okwegatta naye gwafa. Era naawe weetaaga okwogerako n’omuntu anaakuyamba ku nsonga eno.


text:
Abalina akawuka ka siriimu kye kiseera okufuna akaseko ku matama olw'ekika ky'eddagala erireeteddwa nga lya ssente ntono ate nga teririna bulabe bwa maanyi...
MINISITA w’eggwanga ow’ebyobulamu Sarah Opendi asambazze ebigambibwa nti waliwo abasawo abakaka abaana abalenzi okukomolebwa mu malwaliro nga bazadde baabwe...
OBULWADDE obuttirawo obwa ssennyiga w’enkoko n’ebinyonyi ebirala obwabaluseewo mu bitundu ebimu eby’eggwanga butandise okusattiza abalunzi n’abantu.
17 Jan 2019
17 Jan 2019
17 Jan 2019
17 Jan 2019
17 Jan 2019


text:
William Sewankambo ow’e Sseguku agamba nti, emirundi ebiri gye yaakakozesa kondomu, tasuubira kwongerako mulala olw’ebyo ebyamutuukako. Anyumya bwati: “Omulundi gwange ogwasooka okukozesa kondomu nafuna okusiiyibwa ku busajja bwange.
Okusiiyibwa kuno kwatandika waakayita eddakiika nga ssatu nga twakatandika akazannyo. Kino kyampaliriza okulekera awo kye nali nkola ne mbuuza munnange oba naye yali afunye ekizibu ng’ekyange, wabula ye tewali kyali kimutuuseeko.
Nagenda mu kalwaliro akaali okumpi ne mbuulira omusawo ekyali kintuuseeko n’ahhamba nti kirabika nali nkozesezza akapiira akaali kayiseeko ennaku nga kye kyali kivuddeko obuzibu buno. Yampa amakerenda ne ngamira kyokka bwe nadda awaka nakebera ku kapapula k’akapiira ne ndaba ng’ennaku zaali zikyaliko awo ne binsobera.
Omulundi ogwaddako nakyusa mu kika ky’akapiira era ne nfuna ekizibu ky’ekimu, era okuva olwo nasalawo okwesonyiwa obupiira wadde obulamu bwange ndaba buli mu matigga”. Ate Miriam Mirembe (si mannya ge amatuufu) agamba nti, ye ekyamuggya ku bupiira, kulumizibwa mu ndira buli lwe yabukozesanga era okuwona yamalanga kugenda mu ddwaaliro.
Kyokka abasawo tebaamugambanga kyali kimuleetera okubeera mu mbeera eyo. Wakati w’ennaku z’omwezi 10 ne 16 omwezi guno, tukuza ennaku z’okumanyisibwa ku bikwata ku kondomu n’endwadde ez’ekikaba.
Ekimu ku ngeri gye tusobola okwewalamu endwadde zino kwe kukozesa kondomu (obupiira), wabula gy’okozesa ogyekakasa? Ezimu zaggwaako ennaku, endala za bicupuli n’ezimu olw’okuterekebwa obubi zifa ne zitatuukiriza kigendererwa kyo. Buvunaanyizibwa bwa buli muntu okukuuma obulamu ng’okozesa kondomu kuba kiyamba okuziyiza n’okusaasaanya endwadde z’ekikaba kuba zino zitambuzibwa ssinga weegatta n’abulina nga tokozesezza kapiira.
Obulwadde buno businga kwegiriisiza mu bavubuka n’abantu abettanira omukwano ogw’akajegere (sexual network). Dr. Joel Emetu, omukugu mu kujjanjaba endwadde z’ekikaba mu ddwaaliro ly’abavubuka n’abaana erya Nurture Africa annyonnyola nti ezimu ku yinfekisoni omuntu z’afuna okuyita mu kwegata mulimu: Siriimu, kabootongo, enziku, ensundo z’emabega, obulwadde bw’ekibumba (Hepatitis B), embaluka, kandida, kookolo w’omumwa gwa nnabaana n’endala.
Endwadde z’obukaba zirwaza nNabaana Dr. James Kafeero, omukugu mu kujjanjaba kookolo mu Uganda Cancer Institute (UCI) e Mulago agamba nti okunoonyereza kulaga nti akawuka akasaasaanya kookolo w’omumwa gwa nabaana aka ‘Human Papilloma Virus’ (HPV) omukyala akafuna okuva ku bba nga beegasse kyokka nga takuuma buyonjo.
Bwe kayingira, katuula ku mumwa gwa nabaana ne kalya, obutoffaali bwako ne buvaamu kookolo. Dr. Emetu annyonnyola nti, obulwadde buno bwe bukukwata n’otobujjanjaba bukosa ebitundu ebivunaanyizibwa ku kuzaala omuli; enseke, amagi, omumwa gwa nabaana, nabaana. Kino kyongera ku mikisa gyo egy’okuvaamu olubuto, obutazaala, embuto okugenda mu nseke, ate bukosa n’omwana ali mu lubuto oba omwana okufiira munda.
Okufiirwa nabaana, okufuna kookolo ow’ebika eby’enjawulo mu bitundu ebyo n’obuzibu obulala. Obugumba obujja oluvannyuma n’okuvaako ebitundu by’omubiri ebirala okukosebwa ng’omutima, ensigo, obwongo.
Mu mbeera eno, olina okutandika obujjanjabi mu bwangu okuziyiza obulabe bunon’obutayongera kubusaasaanya.WEETANGIRE ENDWADDE Dr. Kafeero annyonnyola nti, abakyala basobola okwetangira okufuna kookolo w’omumwa gwa nabaana nga bagemesa abaana abali wakati w’emyaka 9 ne 13. Wabula n’abakulu basobola okwegemesa obulwadde buno ng’olabye omusawo n’akulunnamya ku ngeri entuufu ey’okukikolamu nga bamaze okukukebera.
Okwewala okwegatta oba okwekuuma. Abaagalana buli omu alina okwekuumira munne. Okukomola abasajja nakyo kikendeeza ku mikisa gy’okukwatibwa n’okusaasaanya endwadde z’ekikaba. Obuyonjo obw’omubiri ne kungulu kikulu. Kozesa kondomu mu mbeera zonna kuba zikendeeza emikisa gy’okusiigibwa obaokusiiga endwadde z’ekikaba.
EBIKA BYA KONDOMU
Musawo Betty Nakirijja, omukugu mu kubudaabuda n’okubunyisa enjiri y’okutangira endwadde z’ekikaba mu ddwaaliro ly’abavubuka erya Nurture Africa agamba nti waliwo ebika by’obupiira bwa mirundi ebiri. Ez’abaami n’ez’abakyala wabula abantu basinga kwettanira za baami kuba ze basinga okumanya ate zibanguyira okukozesa.
Wabula, abaami bakoowa mangu okuzikozesa ne bazivaako ekiyinza okwongera ku mikisa gy’okusaasaanya endwadde z’ekikaba. Kondomu z’abakyala tezettanidwa kuba abasinga tebazimanyi bwe zifaanana wadde okuzikozesa.
ENKOZESA YA KONDOMU Y’ABAKYALA ENNYANGU
1 Manya ennaku z’omwezi akapiira we kaggweerako.
2 Tokozesa mannyo ng’okasumulula. 3 Akapiira kano kalina empeta bbiri; ennene n’entono, ng’ogenda okukakozesa yimirira ku ntebe oba galamira onyige akaweta akatono kakole namba munaana okayingize munda.
Empeta ennene erina kusigala wabweru w’omumwa gw’ebitundu byekyama. 4 Omusajja alina okwegendereza obutaabya kapiira kano. 5 Ng’omalirizza okukakozesa nyoola empeta en nene eri wabweru.
6 Buli mulundi kozesa akapiira kapya. Obukozeseddwa buzze mu kapakitiA
BAKYALA BATYA KONDOMU OKUBABULIRAMU
Abakyala bangi balina endowooza ezitali ntuufu ku kondomu ekibalemesa okuzikozesa.
Okusoomoozebwa okumu kuli na minisitule y'ebyobulamu nga kigyetaagisa kusitukiramu kumanyisa bantu.
OKUSOOMOOZEBWA
Si nnyangu kwambala.
Zibakaluubiriza okukozesa kubanga bwemuba mugikozesa kikwetaagisa okugikwata ereme kuyingira munda.
Abakyala balowooza nti empeta erina engeri gy’ekosa nnabaana.
Abakyala batya babbaabwe okubayita bamalaaya kuba kuba abamu tebaagala kubukozesa. Minisitule y’ebyobulamu tesomesezza bakyala kimala ku nkozesa yaabwo.
Kondomu zino tezibunyisiddwa kimala kuba abakyala abasinga tebazimanyi. Abamu beekwasa Bayibuli nti tebukkiriza.
Ebbeeyi y’obupiira buno mu malwaliro agamu nnene.
OBUKULU BWA KONDOMU
Buyamba okuziyiza okufuna embuto z’otetegekedde.
Kondomu ziziyiza ku mikisa gy’okufuna n’okusaasaanya endwadde z’ekikaba.
Bw’ozettanira ng’oli lubuto, kiziyiza omwana ali mu lubuto okukwatibwa endwadde. Musawo Nakirijja agamba nti, obupiira tebusobola kwesigika 100 ku 100, wabula bw’oba obukozesezza bulungi bukutangira okufuna endwadde z’ekikaba nga ne siriimu mw’omutwalidde


text:
Ate okomawo ng‛obudde bugenze, kati yeebuuza oba omulimu gw‛okola gwe guleese embeera eno. Kati alowooza edduuka lye yatandika alikuggyeko obeere awaka.
Anti n‛omwana tokyamufaako era bw‛okomawo tofaayo kumanya bwe yasiibye.
Mwana wange nsuubira nti omwami waffe okukukkiriza okukola yali ayagala naawe ofune ku kasente akako. Era ng‛ayagala ennyingiza mu nnyumba yeeyongere.
Naye kati ate bw‛otandika okwerabira obuvunaanyizibwa bw‛amaka omusajja yenna kimuyisa bubi.
Kati mwana wange ate obukoowu obuggya wa? Kubanga mu dduuka otuula butuuzi ate nga bwe wasiibanga awaka ng‛okola emirimu mingi naye nga munno omusanyusa bulungi. Kati ate mu kutuula ogamba nti okooye.
Ate mwana wange kirabika bubi omwami okukusooka awaka. Olina okugezaako okulaba ng‛omusooka awaka omutegekere agende okutuuka nga buli kimu kiri bulungi.
Kino tekitegeeza nti buli kintu gwe olina okukikola, naye olina okulambula omukozi by‛akoze okulaba nga ddala gwe mutindo munno gw‛alina okukuuma mu mmere n‛ebirala. Ate ebimu olina okubyekolera ng‛omukyala awaka.
Kati omwami waffe agamba nti ayagala oddeyo obeere awaka kubanga eby‛awaka wabyerabira.
Mwana wange olina okukyusamu ku mbeera, kubanga omwami waffe si musanyufu n‛akamu.
Ate eky‛omwana nakyo kikulu, oyinza otya okwerabira omwanawo? Okukola tekitegeeza kwerabira zadde.
Mwana wange obuzibu bw‛okukola mbulabye mu bakyala ab‛amaanyi abeerabira obuvunaanyizibwa.
Kyusaamu ofune obufumbo obw‛emirembe.


text:
PALAMENTI yazzeemu okutuula eggulo oluvannyuma lw’eggandaalo lya Ssekukkulu ng’ababaka baatuukidde mu kuteesa ku bulwadde bwa kkolera obuzinze Kampala.
Dr. Joyce Moriku Kaducu minisita omubeezi avunaanyizibwa ku by’obujjanjabi ebisookerwako yasinzidde mu Palamenti eggulo n’ategeeza nti obulwadde bwa kkolera bwabadde buzuuliddwa mu muluka gw’e Kabowa mu Munisipaali y’e Lubaga ne Bukasa mu Munisipaali ye Makindye.
Yategeezezza nti Gavumenti yataddewo ekifo ekyenjawulo mu ddwaaliro lye Naggulu awagenda okujjanjabirwa abantu bonna abateeberezebwa okubeera ne kkolera n’abaana bazuuliddwa nga bamulina.
Kigenda kutwala essaawa eziri wakati wa 24 okutuuka ku 48 okufulumya ebinaaba bivudde mu kukebera ateeberezebwa okuba ne kkolera. Wateereddwawo emmotoka ya ambyulensi egenda okutambuza abalwadde abateeberezebwa okuba ne kkolera okusobola okubatuusa mu ddwaaliro e Naggulu. Ambyulensi eno ekola essaawa 24 ng’abagivunaanyizibwako kuliko; Willy Musisi ali ku nnamba 0794661082 ne Molly Tusiime ali ku nnamba 0794661134.
Okunoonyereza kulaga nti obulwadde buno buva ku bantu abamansa kazambi. Amayumba agalina kaabuyonjo nga n’agamu gaazimbibwa ku myala. Eddagala erijjanjaba kkolera lyongeddwako obungi e Naggulu ne Kiruddu.
Disitulikiti zonna eziriraanyeewo zirabuddwa okubeera obulindaala kubanga kyangu obulwadde buno okubalumba. Moriku yawadde abantu amagezi okukozesa amazzi amayonjo, okukozesa kaabuyonjo bulijjo, okunaaba mu ngalo ne ssabbuuni.


text:
Ebyobulamu
Babatutte entyagi
Ali Mivule
February 13th, 2013
Abasalamala ababadde basala emiti ku ttaka alya Kabaka batutte nabugi ssi mufungize. Bano emiti babadde bagisala ku ddwaliro lya Madala Health center e Mityana. Eddwaliro lino lyazimbibwa ssekabaka Muteesa nga lyakukola ku ba bigenge wabula nga gavumenti yalyezza nelifuuka elya bulijjo. Ababadde basala emiti bafubye […]
Ebikwekweto ku batembeeyi
Ali Mivule
February 12th, 2013
Aba Kampala capital city authority ng’eri wamu ne poliisi emenye obuyumba obwazimbibwa okumpi ne Arua Park. Obuyumba obumenyeddwa mubaddemu aba Mobile money, abatunda emmere nga n’abe bigaali tebabatalizza. Ekikwekweto ekibadde kikulembeddwaamu, aduumira poliisi mu Kampala n’emiriraano, James Ruhweza n’abakwasisa amateeka mu KCCA. Mu kiwekweto kino […]
Ebbugumu likendeeza emikisa gy’okuzibikira emisuwa egili mu binywa
rmuyimba
February 5th, 2013
Abakugu bakizudde nti omuntu bw’abeera mu kifo ekilimu ebbugumu kikendeeza emikisa gye egy’okuzibikira emisuwa egili mu binywa. Okunonyereza kuno kwakoleddwa ku bakyala emitwaalo 20 mu ggwanga lya America. Abakugu bakizudde nti kino kiyinza okuba nga kiva ku kirungo kya vitamin D ekisangibwa mu musana. Wabula […]
Uganda y’akulwanyisa omuze gw’okukecula abakyala mu mbugo
rmuyimba
February 5th, 2013
Uganda ebaze ku lutalo lw’okulwanyisa omuze gw’okukecula abakyala mu mbugo. Bino bizze ng’eggwanga lyeteekateeka okukuza olunaku oluvumirira ekikolwa kino olugenda okukwatibwa olunaku lw’enkya. Minister omubeezi akola ku byobuwangwa, Rukia Nakadama agamba nti abakyala abali mu bukadde 120 beebakeculwa buli mwaka ku lukalu lwa ssemazinga wa […]


text:
MMENGO yeegasse ku balwanirizi b'eddembe abalala n’esaba Gavumenti okuvaayo ekangavvule abaserikale baayo abakkakkana ku Bannayuganda ne babatulugunya ekisusse nga kino kirina kukolebwa mu lujjudde ng’ensi bwe yalaba ng’abantu batulugunyizibwa.
Bino byayogeddwa Omumyuka asooka owa Katikkiro wa Buganda, Amb. Emmanuel Ssendaula ng’asisinkanye abantu okuva mu ggombolola ez’enjawulo mu Buddu ne Kyaddondo ku Lwokubiri ku Bulange - Mmengo nga baleese oluwalo lwabwe.
“Tusaba Gavumenti nti abakozi baayo abeenyigira mu kutulugunya Bobi Wine ne Zaake bakwatibwe bavunaanibwe mu mbuga z'amateeka. Twagala tukirabe nga bwe twalabye abantu nga bakubibwa. Tujja kusanyuka nga tekikoleddwa mu nkukutu wabula kisaasaane buli omu akirabe,” Amb. Ssendaula bwe yasabye.
Amb. Ssendaula era yeebazizza Omukubiriza wa Palamenti, Rebecca Kadaga olw’okuvaayo nga teyemotyamotya n’awandiikira Pulezidenti Museveni ebbaluwa ng’amusaba ategeeze eggwanga abaserikale abaatulugunya ababaka ba Palamenti ssaako ne Bannayuganda okutwalira awamu era n’asaba n’okuwabula okwakoleddwa Minisita owa guno naguli, Hajji Abdul Nadduli mwe yasabidde ebikolwa by’effujjo ebikolebwa abakuumaddembe bikendeere, kutwalibwe ng’ekikulu.
“Tulowooza nti enkaayana ezibeera mu by'obufuzi ezitasoose leero ate tezikomye kati nga zijja kubeerawo lubeerera, zisaana kukolebwako okuyita mu by'obufuzi so ssi kutulugunya bantu abali ku ludda oluvuganya Gavumenti,” Ssendaula bwe yagenze mu maaso n’okuwabula.
Ye Minisita Omubeezi owa Gavumenti ez’ebitundu e Mmengo, Joseph Kawuki ajjukiza abaami b’amagombolola bonna okukola enteekateeka y’okuteekawo Pulojekiti okunajjukirirwa Jubireewo era ne yeebaza n’abantu olw’okujjanga entakera e Mmengo okuleeta oluwalo.
Bannabuddu baakulembeddwaamu Pokino Vicent Mayiga ng’ono yasabye enteekateeka y’okusala empaka z’abalimi abasinze okwerwanako kibasoboze okweteekateeka obulungi ng’olunaku lwa Gavumenti ez’ebitundu mu Buganda lunaatera okutuuka. Ate ab’e Nabweru baakulembeddwaamu Omumyuka owookubiri owa Kaggo, Agnes Nakibirige Sempa n’oweggombolola Kabenge.
Mutuba III Mukungwe baaleese 5,665,000/- nga ku zino Omulamuzi eyawummula Musoke Kibuuka yawaddeyo 300,000/-, Masaka Diocese 250,000/- , West Buganda Diocese 1OO,OOO/-,Omutaka Kaliika 300,000/-, Omubaka Florence Namayanja 200,000/-. Eggombolola endala zaakoze bwe ziti;- Mutuba II Nabweru 2,925,000/-,Kaliisizo 1,745,500/-, Lwankoni 1,460,000/-, Kasaali 1,100,000/-, Mutuba XV Kirumba;- 1,080,500/-, Mutuba VI Kyebe;- 740,000/- ate abayizi ba Hoima Nursing School 100,000/-. nga zonna wamu zaasusse mu bukadde 14.
Abaami b’eggombolola okuli Mukungwe ne Kaliisizo basabye Mmengo ebagambire ku gavumenti eya wakati obuvunaanyizibwa bw’okuddukanya ebibira ebitonotono budde mu mikono gy’Obwakabaka kubanga bingi bisaanawo nga tefaayo ate Remegio Kabugo ow’e Kaliisizo n’agamba nti 500/-Gavumenti z’eyagala okugula kkiro ya kasooli ntono nnyo nga tezirina kye zigenda kukyusa ku byanfuna y’abantu.


text:
OMUSAJJA ono olabika okyamwagala naye okukulekawo kiraga nti yali takwagala.
Era yakuleka mu mbeera embi ng’oli nnakawere ne weefaako n’osobola okubeera obulungi. Kati olina okwebuuza ebbanga eryo lyonna omusajja ono abadde wa?. Kati alaba olina ssente ate ng’amanyi nti wali okyamwagala akukozesa okumala ebizibu bye.
Okugyako ng’oyagala kumuwa ssente naye tekitegeeza nti agenda kuddamu akwagale era olina okukimanya.
Ennaku zino waliyo abasajja abakuula era saagala mukwano kuguteeka mu ssente zo mpozzi ng’ozimuwa buwi. Naye ddala ssente ezo tosobola kuzikolamu kirala ng’okuweerera omwana wo?
Jjukira ne poloti toonagizimbamu. Simanyi lwaki oyagala okwonoonera ssente zo ku musajja eyakulekerera?
Wadde ye taata w’omwana naye tekitegeeza nti alina okukujooga. N’ekirala waliyo abasajja oba abantu nga tebaagaliza era nga bw’alaba omuntu ng’ali bulungi kimuluma era n’anoonya engeri gy’asobola okukosa obulamu bwo.
Omuntu ono mwegendereze kuba ssinga abadde ayagala muddinnane, ekyo kyandibadde kirala naye ono akwagalako ssente.


text:
OMUSAJJA atawena asse omusota oluvannyuma n'agwesiba mu bulago n'aleka abantu nga bamwewuunya obumalirivu bwalina.
Omusajja ono amanyiddwako erya Kato anyonyodde nti ekimussizza omusota n'agussa ku mugongo kwekulaga abantu abantu ye tazannyisa kintu kikosa bulamu bw'abantu era buli lw'atambula nagwo abantu ne bamudduka kimwogera amaanyi n'okwongera okukakasa nti si musajja mwangu n'akatono.
Abasirikale ababadde okumpi baze mangu ne bamugoba nga bamugamba nti tasaanidde kwesiba misota mu bulago era wano weyabategeerezza nti asobola okukwata emisota egyekika kyonna nti kubanga ye ng’omuntu siyaabikola wabula alina amaanyi ga bajajja agamulinnya nalyokka anoonya emisota mu bitundu wonna wabeera agiwulidde nalyokka agikwata.
Wabula abantu bamuwakanyiza bwebamubuuziza lwaki ne milamu tagyesiba nasalawo okwesiba egifudde, yalabye abantu bayitirizza okumusoya ebibuuzo kwekutambula nabaviira. Byabadde Bukujja mu Buikwe district.
Ono omusajja obumalirivu bwalina bwa mpologoma . olwamaze okutta omusota nasalawo okugwesiba mu bulago natambula nagwo. Obwedda bantu bamulaba bamwewunya omumalirivu bweyabadde akozeseza, era bakazi bangi balabiddwako nga badduka okumuvira nga bagamba nti tebalina mukwano nisota . Wabula omusajja ono oluvannyuma eyategeerekeseko elya Kato olwabuziddwa lwaki amala okutta emisota nagyesiba yategeezeza nga bwagyambala okulaga abantu nti tasagisa kintu kyabulabe ku bulamu bwomuntu. Yagasseko nti bwatambula nagyo abantu ne bamulaba bamwongera maanyi bwebamudduka era nagamba nti bwasanga baana bato babulira obulabe bwe misota era wano weyatandikidde okuguzanyisa nga bweyewana okubeera nti ye wanjawulo okusinga ku bantu balala. Abasirikale babadde okumpi baze mangu ne bamugoba nga bamugamba nti tasanidde kwesiba misota mu bulago era wano weyabategerezza nti asobola okukwata emisota egyekika kyonna nti kubanga ye ng’omuntu siyabikola wabula alina amaanyi ga bajajja agamulinnya nalyokka anoonya emisota mu bitundu wonna wabeera agiwulidde nalyokka agikwata. Wabula abantu bamuwakanyiza bwebamubuuziza lwaki ne milamu tagyesiba nasalawo okwesiba egifudde, yalabye abantu bayitirizza okumusoya ebibuuzo kwekutambula nabaviira. Byabadde Bukujja mu Buikwe district.


text:
Poliisi ya Kira Division ekutte omuvubuka Jjuuko Derrick nga wamyaka 20 lwakuwamba mwana ow’omwaka ogumu okuva ku landlord we e Bulindo Kiwologoma Municipality Wakiso District.
Maama w’omwana ono Juliet Nankunda yaddukira ku poliisi ye kiwologoma nagulawo omusango era nawaayo ne nnamba z’essimu ez’omuvubuka ono gwebatandika okunooya. Nankunda agamba nti yalina emirimu gyakola Jjuuko namusaba amukwatireko ku mwana nga bwamaliriza emirimu gye wabula kyamubuukako nga talaba mwana we ate nga ne Jjuuko adduse.
Agamba nti ono yakwatamu ebyanguwa nalinnya taxi ezidda e katosi ewa mukwano gwe. Ono akuumirwa ku poliisi ya Kira Division nga bwebalindirira okumutwala mu kkooti.


text:
Ebivudde mu liigi ya Rugby: Betway Kobs 23 Pirates 08 Rhino 28 Rams 17 Entebbe Mongers 10 Hima Heathens 33 Sailors 64 Impis 00 Oluzannya lwa liigi ya Rugby wakati wakatiwa Betway Kobs ne Pirates kata luleme kuggwa abazannyi bwe beesonye ebikonde ng’ensitaano ekutte wansi ne waggulu okukkakkana nga ddiifiri Davis Anguyo afuumudde Ivan Magomu owa Pirates ne Cyrus Watumu owa Kobs ku kisaawe.
Kobs yawangudde Pirates kububonero 23-08 wakati w’obunkenke obwatuusizza n’abawagizi okwesogga ekisaawe okutaasa abazannyi bano bennyini okwagala okwekuba. Abazannyi ba Pirates bakira bacoomera ddiifiri nti yalidde kwe kukwata aba Kobs ne’ekyatika wabula bwe yabuuziddwa n’anenya abazannyi ab’effujjo abatassa kitibwa mu ddiifiri naddala aba Pirates.
Guno gwabadde ku kisaawe kya Legends okumpi n’eddwaliro lya Naguru era ng’abantu bangi beeyiye ku kisaawe okuno okulaba omupiira guno ogwabadde gwogeddwako nga ogwa kaasammeeme. Mu guno, Davis Kiwalabye owa Kobs ye yalondeddwa ku buzannyi bw’olunaku. Mu gwazzeewo ku kisaawe kino, Rhino yavudde mabega okukuba Rams esingamu abasawo b’e
Mulago ku bubonero 23-17. Gwakyuse abasawo bakulembedde kububonero 14-11. Mu gwazannyiddwa e Ntebe, aba Heathens baajoogedde Mongers ku butaka ne babakuba ku bubonero 33-10. Ate ku kisaawe kya Kyadondo, Stallions yakubye Impis ku bubonero 64-00.
Liigi eddaku ku Lwokutaano ng’abanene, Kobs ne Heathens bakwataganira ku kisaawe kya Legends era omuwanguzi ajja kuba ng’ayerudde emikisa gy’okuwangula ekikopo kya liigi.
Ebivudde mu liigi ya Rugby: Betway Kobs 23 Pirates 08 Rhino 28 Rams 17 Entebbe Mongers 10 Hima Heathens 33 Sailors 64 Impis 00 Oluzannya lwa liigi ya Rugby wakati wakatiwa Betway Kobs ne Pirates kata luleme kuggwa abazannyi bwe beesonye ebikonde ng’ensitaano ekutte wansi ne waggulu okukkakkana nga ddiifiri Davis Anguyo afuumudde Ivan Magomu owa Pirates ne Cyrus Watumu owa Kobs ku kisaawe. Kobs yawangudde Pirates kububonero 23-08 wakati w’obunkenke obwatuusizza n’abawagizi okwesogga ekisaawe okutaasa abazannyi bano bennyini okwagala okwekuba. Abazannyi ba Pirates bakira bacoomera ddiifiri nti yalidde kwe kukwata aba Kobs ne’ekyatika wabula bwe yabuuziddwa n’anenya abazannyi ab’effujjo abatassa kitibwa mu ddiifiri naddala aba Pirates. Guno gwabadde ku kisaawe kya Legends okumpi n’eddwaliro lya Naguru era ng’abantu bangi beeyiye ku kisaawe okuno okulaba omupiira guno ogwabadde gwogeddwako nga ogwa kaasammeeme. Mu guno, Davis Kiwalabye owa Kobs ye yalondeddwa ku buzannyi bw’olunaku. Mu gwazzeewo ku kisaawe kino, Rhino yavudde mabega okukuba Rams esingamu abasawo b’e Mulago ku bubonero 23-17. Gwakyuse abasawo bakulembedde kububonero 14-11. Mu gwazannyiddwa e Ntebe, aba Heathens baajoogedde Mongers ku butaka ne babakuba ku bubonero 33-10. Ate ku kisaawe kya Kyadondo, Stallions yakubye Impis ku bubonero 64-00. Liigi eddaku ku Lwokutaano ng’abanene, Kobs ne Heathens bakwataganira ku kisaawe kya Legends era omuwanguzi ajja kuba ng’ayerudde emikisa gy’okuwangula ekikopo kya liigi.


text:
Okuvaako e Iganga ababaka abatuula ku kakiiko akavunanyizibwa ku by’obulamu bawubyeko olubu lw’ekigere mu ddwaaliro, abalwadde kwe kugabafuuwa nti abasawo babaggyako sente nga begeze okufuna obujjanjabi.
Kino kirumye nnyo abasawo era mu kwesasuza basazeewo okwebalama abalwadde, abamu ne batuuka n’okubalagira nti kale bagende eri ababaka babajjanjabe.
Ababaka Balambudde Eddwaliro Ly’e Iganga
Okuvaako e Iganga ababaka abatuula ku kakiiko akavunanyizibwa ku by’obulamu bawubyeko olubu lw’ekigere mu ddwaaliro, abalwadde kwe kugabafuuwa nti abasawo babaggyako sente nga begeze okufuna obujjanjabi.


text:
Mukwaya olwakutte ekitabo kya lipooti n’abuuza lwaki eyakuba ekifaananyi ekiri ku ddiba ly’ekitabo teyasooka kulagira mwana n’alongoosa ennyindo mu kifo ky’okumukuba ekifaananyi ekimuswaza so nga kigenda kubeerawo obulamu bwe bwonna.
Omukolo gwabadde ku Imperial Royal Hotel mu Kampala ku Lwokuna. Gavumenti ya Uganda okuyita mu minisitule y’ekikula ky’abantu, yatongozezza lipooti evudde mu kunoonyereza okwakoleddwa ebitongole bya Gavumenti eby’enjawulo n’abagabi b’obuyambi.
Okutulugunyizibwa kuno kwayawuddwaamu emiteeko esatu, okuli okukabasanyizibwa, okukuba omwana n’afuna obuvune ku mubiri oba okutulugunyizibwa mu birowooza omwana n’afuna okweraliikirira oba okwennyamira buli kiseera.
Okunoonyereza kulaga nti obugwanjuba bwa Uganda ky’ekitundu ekisinze okuvaamu abaana abatulugunyizibwa. Uganda yonna ku bantu abakulu bana b’osanga, abasatu babeera baafuna okutulugunyizibwa okw’enjawulo mu buto.
Abantu basatu b’osanga kubeerako omu nga yayita mu kutulugunyizibwa waakiri ebika bibiri ku biragiddwa waggulu.
Ng’oggyeeko Gvumenti ya Uganda, okunoonyereza kwawagiddwa ebitongole n’ebibiina ebigaba obuyambi okuli USAID, U.S. Centers for Disease Control and Prevention (CDC) ne UNICEF nga kwakoleddwa okwetoloola Uganda yonna.
Omubaka wa Amerika mu Uganda Deborah R. Malac yategeezezza nti, ekisinga okuluma kwe kulaba nti omwana abeera atulugunyiziddwa ate bamuteekako olukongoolo n’ayongera okwekyawa.
Yagambye nti abantu bonna tebasaana kuwuliriza buwuliriza abaana abatulugunyiziddwa wabula basaanye okuloopa ebikolwa ebyo mu b‘obuyinza.
Malac yakiggumizza nti Amerika yaakugenda mu maaso n’okuwagira enteekateeka za Uganda mu kulwanirira eddembe ly’abaana.
Yasabye nti ebizuuliddwa mu kunoonyereza kati bisaana babiggye mu bigambo batandike okubiteeka mu nkola.
Minisita omubeezi ow’abavubuka n’abaana Florence Nakiwala Kiyingi yagambye nti waakugenda mu maaso ng’ateeka mu nkola ekiragiro kya Gavumenti okuggala amaka gonna ageefudde nti galabirira abaana so nga mu butuufu babatulugunya.
Akiikirira Unicef mu Uganda, Dr. Doreen Mulenga yategeezezza nti ebyazuuliddwa byeraliikiriza.


text:
Obwakamuswaga bw’e Kooki bwanukudde Katikkiro Mayiga bye yayogeredde mu lukiiko lwa Buganda ku Mmande nti bwe kiba ng’ensonga z’e Kooki za kyana kito, lwaki yatutte ensonga ez’ekyana ekito mu lukiiko lwa Buganda.
Ndawula yannyonnyodde nti Obwakamuswaga bulambikiddwa mu Konsitityusoni ng’obufuzi obw’ensikirano era buli nnamba mukaaga ku lukalala n’awa Katikkiro Mayiga amagezi nti nga Munnamateeka asome konsitityusoni’’.
Yannyonnyodde nti obuzibu obuliwo tebuli wakati wa Buganda ne Kooki wabula buli wakati w’obukulembeze bwa Mayiga kubanga okuva emabega ku Katikkiro Mulwanyammuli okutuukira ddala ku JB Walusimbi, enkolagana ebadde nnungi wakati wa Mmengo n’Obwakamuswaga.
“Kooki kitundu ky’abantu ab’amawanga amagatte, eriyo Abaziba, Abanyankole, Abaganda n’abalala era bonna bawulize eri Kamuswaga ne Ssaabasajja kyokka waliwo abantu abeenoonyeza ebyabwe abaagala okutabula enkolagana eyo”, Ndawula bwe yagambye.
Yagambye nti ab’e Kooki baagala nnyo Kabaka era bamussaamu ekitiibwa wabula ab’e Mmengo abamu nabo balina okussa ekitiibwa mu Kamuswaga kubanga mukulembeze wa nsikirano ne mu Konsitityusoni mwali’’.
Ndawula yabuuzizza lwaki Katikkiro Mayiga bw’aba agenda e Buddu, asooka kutegeezaako Pokino n’amutegekera obugenyi kyokka bw’aba agenda e Kooki tagoberera mitendera gye gimu ne basoola okumutegekera olugendo lwe.


text:
Bya A. Ssempereza ne Deborah Nanfuka
Abatujju bayingidde mu nkaayana n’obugulumbo mu ddwaaliro ly’e Mulago bwe baggyeeyo emmundu ne bazoolekeza akulira eddwaaliro lino nga baagala bamutte.
Dayirekita w’eddwaaliro lya Mulago, Dr. Baterana Byarugaba awonedde watono okukubwa amasasi, abazigu bwe baamulumbye ku mwaliiro ogwokuna mu ddwaaliro e Mulago ku Lwokusatu.
Kigambibwa nti abatujju bano era baafulumizza olukalala lw’abakulu ba Mulago be baagala okutta nga kuliko Dr. Baterana Byarugaba, omumyuka we, Dr. Doreen Male Birabwa, David Nuwamanya , Kenneth Wafura, PRO Dan Kimosho, n’abalala.
Olukwe
Abazigu ab’emmundu mukaaga baazinze ofiisi z’abakungu ku mwaliiro ogwokuna ne bazeetooloola abamu ne bayimirira ku mulyango oguyingira ewa dayirekita, oguliko PRO abalala ne bateegera ku lifuti n’abandi nga bayimiridde ku mulango ogufuluma nga kigambibwa nti baabadde baagala okubatta olw’ensonga eziwerako.
Asuman Lukwago omuwandiisi ow’enkalakkalira mu minisitule y’ebyobulamu yategeezezza nti ekyawonyezza abakungu bano, baafunye essimu n’obubaka okuva mu bitongole eby’okwerinda nga zibalabula ku batujju bano, abamu ne badduka abalala ne balemera mu ofiisi zaabwe ekyasobozesezza abakola ku byokwerinda okuzingako ekifo.
Olutalo we luva
Lukwago agamba nti ezimu ku nsonga ezivuddeko bino mulimu:
1 Okukyusa abakulira eddwaaliro okutuukira ddala ku ba wansi. Agamba nti abamu ku bano bakyagaanidde mu ofiisi ezaabaggyibwako ne mu mayumba era bagezezzaako okwegayirira naye minisitule n’egaana okubaddiramu.
“Tetugenda kukkiriza kukola na batemu, mu Mulago tutaddewo obukuumi obw’enjawulo era tubamanyi tugenda kubakwata tubasannyalaze kubanga gavumenti y’erina emmundu ennene era tujja kubafulumya lwa mpaka ” Asuman Lukwago bwe yategeezezza mu bukambwe.
2 Waliwo abakozi abaakolagana ne kkampuni ya Phillips ne bagula ekyuma ekikuba ebifaananyi ekya sikaani ekifu nga kyawemmenta obukadde 224 tekyakolako yadde omwaka ogumu ne kifa nga kati gavumenti eteekateeka kugula kyuma kipya.
Yannyonydde nti ekyuma kino kifuuse eky’omutawaana eri obulamu bw’abantu ate bwe bateesa okukyokya kigambibwa nti kivaamu omukka oguyinza okulwaza abantu kkansa.
Gavumenti etegeka kubonereza buli muntu eyali mu ddiiru eno ng’okunoonyereza kuwedde.
3 Abakozi abatalina buyigirize 53 abaggyibwa ku lukalala lw’ensasula nabo bagambibwa okuba nti beenyigidde mu lukwe luno baweereddwa omwezi guno okuba nga bavudde ku mirimu.
Yategeezezza nti mu ddwaaliro mulimu abawebwa emirimu gy’okugula ebikozesebwa ng’okufuuyira ensiri n’ebirala kyokka bagula mpewo ate oluusi bagula bicupuli.
4 Okukwata ababbi b’eddagala nga mwenda ku bo bali Luzira n’abaggyako abalwadde ensimbi nga tebaweereddwa lisiiti n’abalala abazze beenyigira mu buzzi bw’emisango.
Lukwago agamba nti gavumenti egenda kuddaabiriza Mulago atuukane n’omulembe era bagenda kuzimba amalwaliro amalala e Kiruddu, Kawempe, Naggulu, n’awera nti minisitule yaakufaafaagana n’abantu abagezaako okulemesa enkulaakulana ya Mulago.
Bino yabitegeezezza mu lukung’aana lw’abaamawulire olwayitiddwa ku Lwokutaano.
Bino we bijjidde nga dayirekita w’eddwaaliro, Dr. Baterana Byarugaba, 46 yaakafuna ebbaluwa emukakasa okuddukanya eddwaaliro lino nga yagifunye mu August omwaka guno.
Yazze mu bigere bya Dr. Edward Ddumba eyakyusibwa n’azzibwa ku minisitule.
Dr. Byarugaba y’ani?
Y’abadde amyuka Dr. Edward Ddumba. Obusawo yabusomera Makerere era n’agezesebwa mu ddwaaliro lya Mulago mu 1990 gye yamalira diguli esooka n’ayongerako ebbaluwa endala mu busawo.
Mu 1994 yasoma eddagala (internal medicine) n’amaliriza mu 1995 olwo n’alondebwa okukolera mu Mulago.
Yakyusibwa n’atwalibwa mu ddwaaliro lya gavumenti erya Masaka mu 1998-2000, oluvannyuma lw’okukolerayo omwaka gumu, yazzibwa mu ddwaaliro e Mulago nga muvubuka muto kyokka nga mukozi nnyo era amangu ddala n’akuzibwa ku ddaala ery’abakugu abeebuuzibwako (Consultant).
Mu 2003 yagenda e Roma okusoma omwaka gumu, olwakomawo yakuzibwaku ddaala ery’okukulira abajjanjabi (Clinical Head in Medicine) ate mu 2007 n’afuulibwa eyeebuuzibwako ow’oku ntikko (Senior Consultant).
Mu August wa 2010 yalondebwa okubeera amyuka dayirekita w’eddwaliro ly’e Mulago ate mu March wa 2011 n’atuuzibwa mu ntebe y’okukola nga dayirekita. Mu August 2011 yakakasiddwa nga dayirekita omujjuvu akulira eddwaaliro lya Mulago.
Obukugu asinze kubulaga ng’alwanyisa kkolera ne Ebola. Asomesezza abantu obuyonjo mu ddwaaliro lya Mulago n’ebyalo ebiriraanyeewo okwekuuma kkolera era wadde kino kiseera kya nkuba, e Mulago teri mulwadde wa kkolera n’omu.
Ebizibu bya Mulago
Omugotteko. Dr. Byarugaba agamba nti Mulago we yazimbirwa ng’abantu batono kati takyamala olw’obufunda bw’ekifo.
Okwebasa abalwadde wansi; yategeezezza nti gavumenti eguze ebitanda 175 okwongera ku 500 ebyasooka okugulibwa, emifaliso 340, ebyuma ebyekebejja omutima 75, ebidomola bya kasasiro 60 ate nga byakwongerwako.
Ebbula ly’eddagala: Agamba nti abasawo babadde balituulako ne bataligabira balwadde
Enkaayana z’e Mulago ziyingiddemu emmundu


text:
Bya Kizindo Lule
Olwa leero lwa Nagawonye olw’okutaano,ennaku z’omwezi ziri 7th omwezi guno ogwa Kasambula Ogw’omusanvu.
Leero njagadde tutangaale ku mannya g’ebitiibwa byozze osomako mu kawaayiro kaffe kano okuli;Ssaabagabo ,Ssaabaddu,Ssaabawaali ne Musaale.
Ebitiibwa oba amannya gano byaweebwanga bakulu abamu ku b’amasaza ga Buganda okugeza;
Kaggo afuga Bulemeezi ewaffe mu Balyannaka ye Ssaabaddu wa Buganda nga Ssaabaddu kitegeeza y’afuga abaddu bonna oba abasajja ba Kabaka.
Mukwenda afuga essaza lye Ssingo ye Ssaabagabo w’Obuganda akuuma engabo ya Kabaka Kamanyi.
Ssekiboobo afuga essaza lye Kyaggwe ye mukulu w’abaddu bonna abawuulu edda abaayitibwanga Abawaali era ye Ssaabawaali.
Kayima afuga essaza lya Mawokota ye Musaale eyakulemberangamu olunyiri lw’abalwanyi ba Kabaka nga bagenda okutabaala bwatyo n’asigaza obwa Musaale.
Bya Kizindo Lule
Olwa leero lwa Kiwanuka Olw’okuna,ennaku z’omwezi ziri 22nd omwezi guno ogwa Ssebaaseka Ogw’omukaaga.
Tuzze twogera ennono z’amannya g’ebitundu eby’enjawulo wano mu ggwanga naye tubadde tetwogeranga ku nnono y’erinnya Mengo Embuga y’Obwakabaka bwa Buganda.
Mengo lwerusozi okutudde Olubiri lwa Ssaabasajja Kabaka wa Buganda ng’olusozi luno lutudde ku migemo gy’enjazi ez’amanyi era ng’enjazi zino abantu baazitambuliranga engendo okujja okuseererako emmere yaabwe.
Ejjinja omuntu kwasirira liyitibwa Lubengo,ku lusozi luno kwaliko amayinja gano mangi abantu ge beeyambisanga okusa emmere yaabwe ey’empeke n’endala bwebatyo nebalwogerangako nti tugenda eri ku lusozi lw’Emmengo.
Ejjinja lino erimu liyitibwa Olubengo ate ennyingi ne ziyitibwa e Mmengo,olusozi luno okubeerako enjazi zino ennyingi kwe kwaluviira okuyitibwa Mengo.
Abasenze abaava mu bizinga bye Ssese bamale basenge mu bitundu bye Mmengo be baatandiikiriza okuseerera emmere yaabwe ku mayinja gano.
Mmengo yazimbwako Olubiri olwasookera ddala mu mwaka gwa 1885 nga lwazimbwa Sekabaka Mwanga II Kabaka wa Buganda ow’amakumi 31st.
Olwa leero lwa Kiwanuka Olw’okuna ennaku z’omwezi ziri amakumi 25th omwezi guno ogwa Muzigo ogw’okutaano.
Ng’abaana baffe bwebali mu nnaku ezisembayo badde ku masomero nga n’abamu bazzeeyo ssabbiiti eno entanda eno egenda eri abazadde ng’ennono mu nkuza y’abaana.
Ssi kyannono abazadde okunenengana oba okuyomba ng’abaana balaba ssi nakindi nga bawulira.
Kino bwekibaawo abaana batawanyizibwannyo mu bwongo omuzungu kyayita Psychological torture nga beebuuza ku babiri taata ne maama ani mutuufu ani mukyamu era bakkiririze mu ani.
Ng’abaana baffe bwebadda ku masomero mu ggandaalo lino,abazadde mwewale okulumaganira mu nziza y’abaana ku masomero abaana baleme kugenda na kizibu kino ku bwongo kubanga kiyinza n’okubalemesa okuyiga obulungi.
Mu nkuza y’abaana ey’ennono abazadde tebasaanidde kulaga butakkanya bwabwe eri baana,woofiisi y’abazadde gyebeenenyeza ky’ekisenge gyebasengekera ensonga z’amaka sso ssi mu lujjudde wadde mu maaso g’abaana.
Bya Kizindo Lule
Olwa leero lwa Walumbe Olw’okubiri ennaku z’omwezi ziri amakumi 23rd omwezi ogwa Muzigo Ogw’okutaano.
Mu kawaayiro kaffe kano ak’Omumuli gw’eby’ennono njagadde olwa leero tumalirizeeyo ennono endala ezitambulira ku linnya lya Kitunzi atwala essaza lya Beene erye Gomba eryaweebwa Wasswa Balamaga ow’Entalaganya eyaligobamu abanyoro.
E Ggomba eriyo Omutala oguyitibwa Buyinjabutoole nga ku mutala guno akayinja kaakubirako ekigere ky’omwana w’Omugabe Wasswa Balamaga Kabaka gweyali atumyeyo okugoba abanyolo abo.
Abatabaazi/abalwanyi ba Balamaga kwe kwogera nga beewuunya nti’’Obuyinja bwetoola okukuba omwana w’omugabe’’! ne leero ekitundu kino kyonna kyakazibwako Buyinjabutoole era lyerinnya erimanyiddwa.
Omutala guno guliraanye omulala ogumanyiddwanga Mpenja era mu Ggomba.
Olwa leero lwa Mukasa Olw’okusatu ennaku z’omwezi ziri 17th omwezi ogwa Muzigo Ogw’okutaano.
Mu kawaayiro kaffe ak’omumuli gw’eby’ennono leero tutunuulidde erinnya ly’owessaza lya Beene erya Buweekula amanyiddwanga Luweekula.
Ennono y’erinnya lino yava ku njasabiggu y’omusajja amanyiddwanga Kyewaalabye eyali ow’Ekkobe eyawangula ku Bunyoro ekitundu ekyafuukamu essaza lino erya Buweekula.
Omusajja ono Kyewaalabye yali wa ntisannyo era abakyala abanyoro baalemererwanga n’okuggya abaana baabwe ku migongo babayonse.
Kale bwebaalabanga Kyewaalabye yeewunguddemu nga babaguliza ku bannaabwe nti ‘’Abange muweekule abaana ku migongo mubayonse’’
Enjogera eyo Kyewaalabye kweyava amale ayitibwe Luweekula n’ekitundu oluvannyuma ekyamukwaswa Kabaka Kamaanya e Kasengejje nekituumwa Buweekula.
Erinnya lino era ligereesebwa okuba nga lyaggyibwa ku muzira eyaweekula ekitundutundu ku Bukama bwa Bunyoro Kyewaalabye,ekitundu kye yaweekula ne kituumwa Buweekula naye n’atuumwa Luweekula.
Ettundutundu ly’Obwakabaka bwa Buganda linokoddwayo ku bitundu by’eggwanga ebisinga okubeeramu abantu abaseega n’ekirwadde kya Kiryatabaala nga district ye Mityana n’endala ate yo ekiri eyo kisa kinegula.
Akulira eby’obulamu mu bwakabaka bwa Buganda Dr Phiona Kalinda ategeezezza nti district okuli;Bukamansimbi,Rakai,Kiboga,Masaka,Mukono,Mubende n’endala nazo teziyimiridde bulungi ng’entabwe esinze kuva ku bungi bw’abantu abawangaalira mu bitundu ebyo.
Ono agamba nti ebimu ku bisinze okutanula embeera y’okusaasaana kw’ekirwadde be bantu bano okumira eddagala nebaweweeza ku kirwadde.
Kivvuunuddwa Charles Kizindo
Photo Credit: www.buganda.or.ug
Eyaliko Kamalabyonna wa Buganda Omugenzi Joash Mayanja Nkangi ayogeddwako ng’omu ku bannabyabufuzi abasinga obulungi eggwanga beryali libaddeko nabo.Omubaka Abdul Katuntu ategeezezza nti mu bannabyabufuzi ba wano abatabangako na nziro yonna ye W’ekitiibwa Nkangi.
Ye munne Medard Lubega Sseggona ategeezezza nti Oweekitiibwa Nkangi abadde munnamateeka omulambulukufu ate omuddu wa Buganda atasangika.Bano bategeezezza nti eggwanga terisaanye kukungubagira kufaakwe wabula okwebaliza obulamubwe.
Bannayuganda abaseega n‘ekirwadde kya Mukenenya abasoba mu 5000 be bagenda okuganyulwa mu lusiisira lw’eby’obulamu mu bizinga e Buvuma okuva nga 3rd ne 4th omwezi ogujja.
Minister w’eby’obulamu mu bwakabaka bwa Buganda Dr Ben Mukwaya ategeezezza nti basazeewo batwale obujjanjabi ku bizinga bino lwa nsonga nti eby’obujjanjabi tebituusibwayo bulungi.
Ono ategeezezza nti kyamazima mukenenya munginnyo mu bizinga olw’engeri abavubi gyebeeyisaamu ssonga n’okusomesa ku birwadde ebirala kwakubeerayo.
Kivvuunuddwa Charles Kizindo
Ssaabasajja Kabaka wa Buganda Ronald Muwenda Mutebi II asabye buli alina kyasobola okukola akikolerenga abakyala abatawanyizibwa ekirwadde ky’okutonnya ekimanyiddwanga Fistula.
Mu kwogerakwe okumusomeddwa Omwana w’engoma Omumbejja Nassolo Joan ku mukolo Obuganda kwebukwasirizza abaddukanya eddwaliro lye Kitovu ejjamba ery’okwongera okudduukirira abakyala abatawanyizibwa ekirwadde kino ogubadde wano mu mbuga ya Buganda e Bulange Mengo Ssaabasajja Kabaka ategeezezza nti mpaawo asanye kwesamba buvunaanyizibwa buno obukwata ku ba maama b’eggwanga.
Sister Nalubega Florence akulira eddwaliro lino eryazimbirwa ku musingi kw’obuminsane mu Ekerezia akwasiddwa obukadde bwa wano 70 mu nteekateeka y’okudduukirirwa abatawanyizibwa ekirwadde kino.
Ye Kamalabyonna wa Buganda Oweekitiibwa Charles Peter Mayiga asabye abaami okukomya okuddukanga ku bakyala baabwe nga bafunye ekizibu ky’obulwadde buno obw’okutonnya nga bwebazenga bakola wabula babeerenga wamu ne bakyala baabwe bagobererenga endagaano ze baba baakuba nabo nga babawasa kazibe za mu masinzizo oba ezaffe ez’enkola y’obufumbo bw’ekinnansi.
Ejjamba eridduukiridde eddwaliro lino okuva mu nteekateeka y’emisinde Ssaabasajja Kabaka gyeyasiima okuwomamu omutwe okuva mu mwaka gwa 2014 kati liwezezza Obukadde 190.
Sister Nalubega Florence akulira eddwaliro lino ku mukolo guno yeebazizzannyo Beene Ssaabasajja Kabaka wa Buganda olw’okulowooza ku bakyala n’alabula n’abatawanyizibwa ekirwadde kino baleme kufanga kisiiri baveeyo bagende mu malwaliro bajjanjabwe.
Photo: www.monitor.co.ug
Obwakabaka bwa Buganda bukawangamudde nti ssibwakuteekesa mu nkola biragiro bya kkooti nzungu ku byekuusa n’ensonga z’emisango gy’ebika by’Abaganda.
Kino kyatuddwa Kamalabyonna wa Buganda Oweekitiibwa Charles Peter Mayiga bwabadde atuuza omukulu w’ekika ky’ennyonyi Nakinsige Kyeyune Mayega Fred mu mbuga ya Buganda e Bulange e Mengo n’ategeeza nti ensonga z’ennono n’obuwangwa teziteekeddwa kutwalibwanga mu kkooti nzungu wabula kkooti ya Kisekwa ey’ennono.
Alina Ddamula ya Buganda Charles Peter Mayiga alabudde abantu bonna mu bika eby’enjawulo bakwatenga mpola ensonga ezeekuusa ku bukulu bw’ebika nti obukulu mu bika tebalwanira bulwanire wabula ebeera nnono na bulombolombo ebigobererwa sso ssi bumanye na ttutumu ng’abasinga bwebabaddenga balowooza.
Photo: chano8.com


text:
UPDF eyambyeeko okutambuza abalumiziddwa mu kabanje akaguddewo ekiro ekyayise e Kiryandongo nga ekozesa Ennyonyi y’amagye eya namunkanga okubaleeta mu ddwaliiro e Mulago.
Akabenje kano kaguddewo ku ssaawa nga bbiri ez’ekiro bus ya kkampuni ya Gaaga nga eno yabadde eva Lira nga edda e Kampala bwe yatomereganye ne Tractor eyabadde terina ttaala nalimu lyaka yadde refelector bwetyo neremerera omugoba waayo netomeregana ne Trailer ya beer.
Omwogezi wa poliisi mu kitundu kya Albertine Allan Julius Hakiza, Regional Traffic officer Irene Chelengat ne Regional Police Commander Deo Obura abatuuse mu kifo kino bagamba nti omuvuzi wa tractor yeyavuddeko akabenje kano, era nebongerako nti n’omugoba wa bus yabadde adduka nnyo.


text:
POLIISI e Iganga ewaliriziddwa okukuba amasasi mu bbanga okugumbura ekibinja ky'abavubuka ababadde bakutte obudomola okusena amafuta mu lukuluna ezaagudde ku kyalo Butende e Iganga ku kkubo eriva e Busia okudda e Kampala.
Lukuluna nnamba KCD 3474/ZE28115 eyabadde eva e Busia ng'ejudde amafuta yalemerede omugoba waayo n'egwa ku mabbali g'ekkubo ku ssaawa 2 ez'ekiro ekikeeseza olwa Ssande wadde nga abaagibaddemu bonna baasimattuse akabenje kano.
Ku makya ga leero, bannannyini kampuni ya lukulana eyagudde (GAZ) babadde baleese lukulana endala nnamba UAN037L okuteekamu amafuta agabadde gasigaddemu wabula mu kusimbura n'ekwata omuliro ne gutuntumuka mu bbanga.
Ebisingawo birindi mu Bukedde wa Mmande
Laba ebifaananyi.....


text:
Baabadde mu kakiiko ka Palamenti akassibwawo okunoonyereza ku kikabassanya abayizi mu masomero ga pulayimale n’amatendekero aga waggulu nga beewozaako oluvannyuma lw'okuyitibwa akulira akakiiko kano omubaka Robina Rwakoojo beennyonnyoleko.
"Mukoze kinene okwonoonera abawala ebiseera eby'omu maaso nga mubakabassanya abamu ne bafuna embuto ne batamalaako ng’abamu mubasuubiza okubawa obubonero ekintu ekikyamu", Rwakoojo eyabadde omunyikaavu bwe yategeezezza abassomesa bano.
Mu kwanukulu Dennis Kamunyu ssentebe w'ekibiina ekigatta abasomesa b'e Makerere ekya 'Makerere University Academic Association' yagambye nti kituufu waliwo abasomesa abakabassanya abayizi kyokka ate n’abasomesa beemulugunya olw’ennyambala y’abayizi eya kookonyo ereetera abamu okuva mu mbeera.
"Twafunako lipoota okuva mu basomesa bannaffe nga baliko bannaabwe be baawawaabira olw'okukabassanya abawala naye ate waliwo n’abatuleetera abayizi bennyini nga bakema abasomesa", Kamunyu bwe yategeezezza akakiiko.
Wabula yabadde tannamalayo Rwakoojo n'amwambalira nti kyannaku abasomesa bano okukkiriza abawala okwambala enkunamyo ne bamala obudde bwe bandibadde babasomeserezaamu nga batunuulidde bugoye bwabwe.
"Nkakasa muli bazadde, munyumirwa mutya okutunuulira ebisambi by’abaana bano mu kifo ky'okubakomako", Rwakoojo bwe yategeezezza.
Ababaka baasabye amateeka amakakali gakozesebwe abasomesa batwalibwe kkooti ne mu kkomera bannaabwe bafune ekyokuyiga.
Baagamba nti ettendekero nga lyo terinnabaga tteeka lyonna ku nnyambala y’abayizi era bangi bava awaka mu nkunamyo.
Omu ku basomesa abakyala eyabadde ku ttiimu eno Janet Kasule Nabalika yakakasizza ng’abamu ku basomesa abanafu b’emitima abatendewalirwa olw’ennyambala y’abayizi ate abalina emitima emigumu ne baguma.
Ababaka era beemulugunyizza olw’omuwendo gw’abayizi abatamaliriza misomo mu ttendekero lya Makerere olw’abasomesa okubasuula olw'okugaana okwegatta nabo.
Kino abasomesa baakiwakanyizza nga bagamba nti, abayizi abagwa mu kiti kino baweebwa obudde obulala ne basobola okumalako ate abalala balemererwa lwa bisale.


text:
Bismillahi al-rahm.aan al-rahiim.
LUGANDA.
EKIBIINA EKIRAFUUBANA OKULABULA N’OKULAGA ABASIRAAMU
OBULABE OBUVA MU NJIGIRIZA Y’OBU AHMADIYYA.
Anti Ahmadiyya Movement in Islam- An Awareness Campaign.
Ani asinga okubeera omulyazaamaanyi,okusinga oyo,agunjaawo obulimba ku Allah oba n’agamba ntiakkiddwako obubaka okuva ewa Allh, so nga nedda-Al-Qur’aan.
OKUMANYA, OBUZUUZI N’OBULIMBA BWA MIRZA.
Fabrications, Lies and Deceptions
bya Dr. Rashid
Omulimba, ateekwa kubeera ng’ajjukira nnyo.
Montaigne yagamba nti, okubeera omulimba omulungi, oteekwa kujjukira nnyo. Omulimba,kafulu, ateekwa okwekuuma obutakotanya byonna byazze alimba. Mulimu simwangu.
“Tewali muntu alina bwongo bumubeeza kafulu mu kulimba
-Abraham Lincon.
Ab’emikwano,
Mirza Ghulam Ahmad Qadian,omutandisi w’ekibiina ky’Obuhamadiyya,yeeyita nabbi wa Allah,Masiih eyalaganyisibwa era Mahdi, byonna n’ebirala nga biri muye omu.Y agamba nti,yafunanga obubaka (WAHY) era mbu Allahyamuyigiriza buli kintu awatali kusomesebwa muntu yenna.
Yagamba:
“Nga bwe nzikiririza mu Qur’aan entukuvu, era bwentyo ,awatali kubuuusabuuusa bwe nzikiririza mu ebyo ebyajja gyendi… Era, nsobola n’okuyimirira ku ka’aba entukuvu, ne ndyira nga nkakasa nti, obubaka outukuvu obwo bwe nafuna, ddala, bubaka bwava wa Allah, oyo eyatuma Muusa, Isa ne Hazrat Muhammad(S.A.W.).”
(Bino bikoppeddwa okuva mu bitabo by’Abakadiyaan ebiyitibwa Aik Ghaltee kaa Izala ku muko ogwa 6(page 6), ne Roohani Khazain, omuzingo ogwe 18, ku muko ogwe 210(page210)).
“Ndayira mu linnya lya Allah nti,nzikiririza mu bubaka buno nga bwe nzikiririza mu Qur’aan n’ebitabo ebirala ebya Allah; era, nga bwe zikiririza mu Qur’aan nti tewali kubuusabuusa kigambo kya Allah era tewali na kubuusabuuusa bwe nzikiriza nti obubaka obukka ku nze nabyo bigambo bya ALLAH.”
(Bino bikoppeddwa okuva mu bitabo by’Abakadiyaani ebiyitibwa.Haqeeqatul Wahy ku muko ogw’e 211(page 211) ne Roohani Khazain omuzingo ogwa 22, ku muko ogw’e 220(page 220)).
Bwetutyo nno naffe tubeera batuufu okukitwala nti, buli kyonna MIRZA GHULAM kye yayogera ne bye yawandiika mu bitabo bye, ye n’abagoberezi be babikkiriza nti, byamazima. N’olyekyo tewali kubuuusabuusa nti tebisuubirwa kusangibwamu burimba; yadde ensobi oba obuzuuzi.Mirza yagamba nti.
“Tewali kubuusabuusa, Alla tayinza kunkozesa nsobi, ka kibeere mu lutemya lwa liiso; era,ankingiriza obutakola nsobi ko n’okunkuuma obutagwa mu mitego gya shaitwani.”
(Bino bikoppeddwa okuva mu kitabo ky’Abaqadiyaani ,ku muko ogusembayo mu kitabo,Nur Haq, Rooohani Khazain, omuzingingo ogw’o 8ku muko ogw’e 372.)
“'Kullama qulto qulto min amrahoo, wa maa fa'alto un amree, wa maa aftaraito 'alaa Rabbi al'Alaa' –
“Buli kyonna kye njogedde, kyogedde lwa kiragiro kye (Allah)era sirina kye njogera nga njiggya ku ndowoooza yange oba okubaako kye nzuula nga nkiyita nti kivudde wa mulezi wange.”
(Bino bikoppeddwa okuva mu bitabo by’Abaqadiyaani ebiyitibwa, Mawahibur Rehman p 3, Roohani Khazain vol.19 p.221.)
“ ‘wa maa unteqo unil hawa in howa illa wahun yooha' –
Talina kyayogera ng’akyogera kululwe, wabula , kyonna kye muwulira bubeera bubaka.
(Bino bikoppeddwa okuva mu bitabo by’Abaqadiyaani ebiyitibwa Arba'een No. 3, Roohani Khazain vol.17, p. 426-427.)
Ebigambo bya Mirza Ghulam Ahmad Qadiani bino, birambulukufu. Buli kyonna kye yakola oba kye yayogera; nabuli kyonna kye yawandiika mu bitabo byonna 83 n’okusobamu; emizingo e 10 egya Mafoozat ko n’ebyo ebyakunanyizibwa mu bubaka obwatuumwa, Tadhikirah ne mu mizingo e 3 ebisangibwa mu Collection of Advertisement, mbu byonna bwali bubaka obwava obutereevu ewa Allah, okusinziira ku ye. Nkakasa nti ABAHMADIYYA/ABAQADIYAANI/ABALAHORI bonna bakiriziganya nange ku kino.
Kati,bwe wabeerayo ensobi yonna mu bitabo bino oba mu bulimba buno, ani avunaanyizibwa kubwo??? Kisoboka okugamba nti, nabyo byava wa Allah (Ma’azAllah)? Okujako, nga katondawe, buteleevu yalimba- amuswaze mu maaso g’abalabe be. Okuva Allah bwatasobola kukola nsobi oba kwogera kikyamu, wateekwa kubaawo nsonga ndala era nga kisoboka okubeera nti ensibuko y’obubaka obwo n’okubikkurirwa okwo byonna byava wa SHAITWAN, ne biretebwa eri MIRZA GHULAM ne ‘bamalayika be’ ba Eil, Tichee Tichee ne Kharaatee. Ebyo ka mbirekere abasomi, mmwe mubeera musalawo.
Wammanga, kambalage ebyokulabirako ekukunavu, ebyobuzuuzi, oby’okukyusakyusa ebituufu ko n’obulimba obwenkukunala. Naye, ng’ekyo sinnakikkola, musooke musome biki Mirza by’ayogera ku muntu alimba.
Yagamba:
“Obulimba, kyenkanankana nokuva mu Busiraamu.”
(Bino bikoppeddwa okuva mu bitabo by’Abaqadiyaani, ebiyitibwa: Arba'een No.3ku muko ogwa 24 mu kawaayiro wansi (page 24 footnote) , ne Roohani Khazain omuzingo ogwa 56 ne 407(pages: 56,406))
“Singa omuntu akakasibwako obulimba, yadde mu kintu kimu, olwo abeera takyesigika ne mubintu ebirala”
(Bino bikoppeddwa okuva mu bitabo by’Abaqadiyaani ebiyitibwa: Chasha-e-Ma’arifat, ku muko ogwa 222 ne Roohani Khazain omuzingo ogwa 23, ku muko ogw’e 231(vo.23, page 231))
Mirza Ghulam atugamba mu bitabo bye nti, waliwo okubikkulirwa kwa mirundi ebiri:
1. Okubikkulirwa okuva ewa Allah (Ilhaam Rahmaani ) ne
2. Okubikkulirwa okuva ewa Shaitwani (Ilhaam Shaitwani)
Okubikkulirwa (obubaka) okuva ewa Allah bulijjo kubeera kutuuufu.Okubukkulirwa kwa Shaitwani, ebiseera ebisinga, kubeera kukyamu; naye, kuyinza oluusi okufaanana ng’okutuufu, singa Katonda ayagala okukutuusaako ekibonerezo ekinene. N’okubikkulirwa/obubaka Mirza bye yafunanga tusaana tubitunuulire mu mbeera eno.
OLUKALALA LW’OBULIMBA No.1
Bya
Dr. Rashid
Ka ntandike olukalala luno, nga nnokolayo ebyokulabirako okuva mu biwandiiko bya Mirza Ghulam ebyayogerwa ku bimu kw’ebyo, kyokka ng’ebyafaayo ebimanyiddwa obulungi era nga bikakasibwa abawandiisi b’ebyafaayo abetengeredde, bo balaga kirala. Tewali na bwetaavu bwa kubitaputa; era, tewali na kunnyonyola kwetagisa kubyo; kubaga byeyogerera byokka.
“Abawandiisi byebyafaayo bakimanyi bulungi nti, munju ya Nabbi (S.A.W.) mwazaalwa abaana abalenzi 11; era, bonna baafa …”
(Bino bikoppeddwa okuva mu bitabo by’Abaqadiyaani ebiyitibwa: Chashma-e-Ma’arifat, ku muko ogw’e 286(page 286) ne Roohani Khazain omuzingo ogwa 23, ku muko ogw’e 299)
“Mulaba, nti munju ya Nabbi wa Allah (S.A.W.) mwazaalibwamu abaana abawala 12. Teyatubuulira lwaki, abaana b’obulenzi tebaazalirwamu.”
(Bino bikoppeddwa okuva mu kitabo ky’Abaqadiyaani ekiyitibwa: Malfoozaat, omuzingo ogwa 23, ku muko ogw’e 57(Vol.23, page 57).)
“Nabbi (S.A.W.) teyafuna na mukisa kuyigirizibwa lulimi lwe luzaaliranwa okuva ku bazadde be; kubanga, bwe yaweza emyezi mukaaga, bombi baali bafudde.”
(Bino bikoppeddwa okuva mu bitabo by’Abaqadiyaani ebiyitibwa: Ayam-us-Sulh, ku muko ogw’e 150 ne Roohani Khazain, omuzingo ow’e 14, mu kawaayiro akali wansi w’omuko ogw’e 396(Vol.14,page 396 footnote.))
Ab’emikwano abasomi baffe,
Mubikkule ekitabo kyonna eky’ebyafaayo by’obulamu bwa Nabbi (S.A.W.). Mujja kukisanga nti, yazaala abaana bana abalenzi n’abaana bana abawala. Teri kitabo nakimu kyogera nti, Nabbi (S.A.W.) yazaala abaana abawala 12 n’abaana abalenzi 11. Taata wa Nabbi (S.A.W.) yafa nga Nabbi (S.A.W.) tannazalibwa; ne nnyina yafa ng’awezezza emyaka mukaaga.
Mirza by’ayogera yabiggya wa? Kati, ate soma bino:
“Buli kyonna kye njogedde, nkyogedde lwa kiragiro kye (Allah) era tewali kyenkoze nga nkiggya ku kwagala kwange; era, sirina kyonna kye nzudde ku mulezi wange.”
(Bino bikoppeddwa okuva mubitabo by’Abaqadiyaani ebiyitibwa: Mawahibur Rahmaani, ku muko ogw’oku 3, ne Roohani Khazain, omuzingo ogw’e 19 ku muko ogw’e 221.)
N’olwekyo, yali katonda ki ono, yawa amawulire amafu bwe gati-agaswaza ‘nabbi’ we bwe gati?? Ddala, tekisoboka kubeera nti, obubaka buno bwava wa Shaitwani? Oba, tekiyinzika kubeera nti, Mirza yali awunze? Naye, Mirza ye yeewana nti, Allah tasobola kumuleka kugwa mu nsobi, yadde olutemya lw’eriso.
Yagamba nti,
“Tewali kubuusabuusa, Katonda tasobola kundeka mu nsobi, yadde olutemya lw’eriso lyange; era, ankingiriza ku buli nsobi n’emitego gya Shaitwani.”
(Bino bikoppeddwa okuva mu bitabo by’Abaqadiyaani ebiyitibwa: Nur ul Haq, ku muko ogusembayo ne Roohani Khazain, omuzingo ogw’o 8 ku muko ogw’e 372.)
Buli yali ensibuko y’okubikkulirwa kuno; era, na buli yali emabega w’okubikkulirwa kuno, ekintu kir kimu ekikakafu ku byo: Okubikkulirwa kuno tekwava wa Allah; mumazima kwali kwa Shaitwani. Bukakafu k, bwe batuwa nti, n’ebirala tebyava ku nsibuko y’emu?
Nyaniriza Abahamadiyya, ku nsonga eno, bagifumiitirizeeko.
Wassalam
Dr. Syed Rashid Ali
rasyed@emirates.net.ae
http://alhafeez.org/rashid/


text:
Abalamazi 19 abalowoozebwa nti bandiba ne Cholera batwaliddwa mu ddwaliro e Naguru okwongera okwekeneenyezebwa. Dr Waniaye agamba nti ate ye omu ku bbo ayawuliddwa ku banne mu ddwaliro e Naguru olw’okuba nti obubonero bwe bweyawulidde ate nga ava mu disitulikiti ye Budaka emu ku ezo ezalumbibwa ekirwadde kino.
Ate bbo abalamazi abasobo mu 1,115 okuva mu ggwanga ery’omuliraano erya Democratic Republic of Congo (DRC) nabo bakebereddwa okulaba nti tebalina kirwadde kya Ebola era temuli n’omu yasangiddwa nakirwadde kino.


text:
Munnamawulire Richard Kasule amanyiddwa nga Kamagu owa Top Radio ayimbuddwa ku kakalu ka poliisi oluvannyuma lw’okumala ennaku ssatu ku poliisi y’e Wandegeya....
MUNNAMAWULIRE wa Top Radio, Richard Kasule, eyakazibwako erya ‘Omugagga Kamagu’ agguddwaako emisango egy’okumenya amateeka ag’ebiweerezebwa ku mpewo.
POLIISI ekutte munnamawulire Richard Kasule amanyiddwa ng’omugagga Kamagu, akolera ku Top Radio mu Kampala.
MUNNAMAWULIRE omukozi ku Top Leediyo asimattuse okufiira mu kabenje okufiira mu kabenje ku luguudo lwa Northern Bypass mmotoka ekika kya Dyna bw'emutomedde...
16 Feb 2019
16 Feb 2019
16 Feb 2019
16 Feb 2019
16 Feb 2019


text:
Alex Edward Musiitwa 27, mukubi wa bifaananyi n’okukwata entambi ku mikolo. Mutuuze w’e Nalumunye - Katale. Azaalibwa omwami David Musisi n’omukyala Esther Musisi ab’e Mukono, Nassuuti. Era nnannyini kkampuni ya Alexandra Photography and Events Management.
Musiitwa anyuma engeri gy'asobodde okukyusa embeera:
Twakulira mu mbeera nnungi kuba abazadde baatuwanga buli kyetaago. Pulayimale nagisomera ku Top Care P/S, Mukono gye natuulira ekyomusanvu mu 2003.
Siniya eyookuna nagituulira Mityana Single S.S, ate siniya eyoomukaaga ne ngimalira ku Namboole High School mu 2009.
Mu luwummula olwa siniya eyoomukaaga nafuna ekirowoozo ky’okutandika okukuba ebifaananyi nga nkozesa kkamera y’awaka.
Nasooka kugezesa naye nalaba bifuna ne ngufuula omulimu. Buli kifaananyi nakifunangako 1,000/- nga ntaddemu nga 500/-.
Omulimu guno gwambeezaawo mu luwummula nga sirina gwe nsaba byetaago.
Mu 2010 natandika okusoma kompyuta ku yunivasite y’e Ndejje, naye era eky’okukola saakivaako.
Nayitiramu maama ekirowoozo kyange n’anfunirayo 3,000,000/- kwe nagula kkamera ya 800,000/- n’ebyetaagisa ebirala ebikozesebwa mu situdiyo.
Napangisa kumpi ne yunivasite y’e Makerere kuba we waateranga okubeera abawala abettanira ebifaananyi.
Embeera yasooka kukaluba nga nkolerera ssente za bupangisa. Nakolanga emisana ne nsoma akawungeezi.
Okulwanyisa embeera eno, nafuna abawala ababalagavu e Makerere ne mbakuba ebifaananyi ku bwereere ne nsobola okubatimba mu situdiyo yange nsikirize bakasitoma.
Ekiseera kyatuuka nga nnina okuwummuza emirimu mmalirize okusoma nga bwe nneetegereza bizinensi y’okukuba ebifaananyi.
Olwamaliriza diguli yange mu 2013 naddamu ebifaananyi, wabula ku mulundi guno baali bankozesa nga kino nakikola nsobole okwetegeka obulungi.
Nayiga ebintu bingi bye nali simanyi nga nneekozesa omwali okumanya ebifaananyi ebitunda n’ebitatunda.
Mu 2014 natandika bizinensi yange era kino nakikola mpola n’obwegendereza. Mu bifaananyi nzimbyemu amaka, nfunye emikwano n’okugaziya bizinensi yange okutuuka we nali sisuubira.
ENSONGA ZE NSIMBAKO ESSIRA
1 Obwesigwa n’okutya Mukama: Omuntu yenna akola bizinensi alina okuba omwesigwa mu mirimu gye era kino nkitambuliddeko ne nfunamu amagoba. Bwe mbeera siisobole kukukolera nkugamba.
2 Okutereka: Buli ayagala okukulaakulana alina okuyiga okutereka. Mu kukola kino oyita mu kwerumya naye ng’olina ekiruubirirwa.
3 Okukwata obudde: Obudde kikulu naddala mu kisaawe kyaffe eky’ebifaananyi kuba kikuwa oba okukugobako bakasitoma.
4 Enjogera n’abantu kikulu: Ekirungi ku bizinensi yaffe, omuntu gw’okoledde obulungi y’akutunda eri omulala, noolwekyo bw’oba abantu obayisa bubi wettira akatale.


text:
Abawangudde emisinde gya Africa Mashariki:
Abasajja Kiromita 21:
1.Isaac Nsungu (Uganda) 1:47.32
2.Robet Okudi (Ug) 1:47.44
3.Cheng Daxia (China)
Abasajja Kiromita 10:
1.Tirabun Simuabebe 29:30
2.John Kateregga
Abakasi Kiromita 21:
Kristen Schwelger
Abakazi kiromita 10:
Beatruce Kimeta (Kenya)
Emisinde gya Africa Mashariki egy’omulundi ogwokubiri gikamudde abaddusi entuuyo nga gisimbudde n’okumalira ku kisaawe e Kololo.
Abaddusi abasoba mu 300 be beetabye mu misinde gino mu mitendera, ogwa kiromita 21, 10 n’emu mu bato abali wansi w’emyaka 12.
Egya kiromita 21 giwanguddwa Munnayuganda Isaac Nsungu mu ssaawa 1:47.32.
Omwogezi wa Palamenti ya East Africa, Daniel Kidega owa Uganda y’abadde omugenyi omukulu ku misinde gino n’agamba nti wadde tegijjumbiddwa ng’egyasooka, abantu basaanye okwongera okugijjumbira omwaka ogujja kubanga ekigendererwa kyagyo kugatta bantu ba East Africa mu ngeri zonna.
Agambye era nti amawanga ga East Africa gasaana okussa bbajeti ennene mu mizannyo kubanga gyafuuka gya byanfuna mu nsi yonna nga gitumbula n’obulambuzi.
Asabye abavujjirizi bongere ensimbi mu mizannyo.
Wabula abaddusi bangi basigadde beevuma entegeka y’omulundi guno nga bagamba nti tebaaweereddwa bukuumi ku bidduka, bangi babuze ne ababadde ab’okudduka kiromita 21 beesanze bayingidde eze 10 lwa butabaawo bategesi mu bitundu bingi.
Abeegasse ki sipiika Kidega ku misinde gino mwe muli omumyuka we Jesca Eriyo, omubaka wa Kenya mu Uganda, Maj. Gen. Geoffrey Okanga, Jimmy Akena, mutabani w'eyaliko Pulezidenti wa UPC, omugenzi Apollo Obote, wamu ne mutabani w’omugenzi Dr. Julius Nyerere ayitibwa Madaraka Nyerere.
“Entegeka ze twabadde nazo ne Poliisi naddala okutangira ebidduka zaakyusiddwa ku ssaawa esembeyo aba Poliisi bwe baaweereddwa emirimu egy’embagirawo nga gavumenti ekyaza abakulembeze b’amawanga agatali gamu,” Ronnie Kisembo akulira Africa Mashariki bw’ategeezezza.


text:
BYA FLORENCE TUMUPENDE
Baakutte ebipande nga bamulumiriza okuwamba ebisolo by'abantu ne babawaayiriza nti, baabisanze bitaayaaya mu kibuga.
Abatuuze nga bakulembeddwaamu Olivia Nakintu ategeezezza nti, Majwala yatwala embuzi ze nnya nga March 21, 2017 n’okutuusa kati tebazimuwanga.
Nakintu agambye baamusaba atange 200,000/- era nga ziri Masaka gye zikuumirwa.
Baayongeddeko nti n'omusolo ogubaggyibwako ku mayumba guyitiridde.
Mu ngeri y’emu abatuuze beemulugunya ne ku ngeri amayumba gaabwe gye gamenyebwa nti tegatuukana na mutindo kyokka ne baleka ebifulukwa ebyekwekamu abamenyi b’amateeka.
Baagambye nti ku ssente ze babasoloozaamu kasasiro acuuma mu kibuga.


text:
Twasisinkana naye mu kimu ku bifo ebisanyukirwamu e Katooke mu Ggombolola y’e Nabweru mu Wakiso ne tusiimagana.
Yandaga gye yali akolera. Yali atunda mu dduuka e Kawanda era nga gy’abeera ate nze nga mbeera ne mikwano gyange.
Yantwalanga mu bifo ebisanyukirwamu ne tunyumirwa obulamu nga n’olumu amanyi okuntonera ebirabo wamma ne ndabira ddala nti nafuna omutuufu.
Okutwaliza awamu yali tanjuza naddala mu by’omukwano.
Ewuwe n'agendangayo okumubeesabeesa n’okumuyambako ku mirimu ng’okumwolezaako engoye, okugolola n’ebirala. Lumu nagenda ewuwe nga sisoose kumukubira ssimu ne nsangayo omukazi.
Omusajja yali taliiwo wabula olwali okuyingira ennyumba, omukazi yatandikirawo okunvuma n’okumbuuza kye nnali njagaza bba.
Waayitawo ekiseera kitono n’omusajja n’akomawo awaka n’atandika okwekazakaza nga bwe yali akyazizza mwannyina ggwe yali tandagangako.
Eky’okukolera omusajja kyambula ne ntambula ne mmuviira. Kyatutwalira omwezi mulamba nga tetuwuliziganya kuba nali nsazeewo okumwesonyiwa.
Yaddamu n’ankubira essimu nga yeetonda ku ngeri gye yali yeeyisizzaamu. Omulundi ogwaddako okusisinkana era n’amukyalira mu maka ge nga bwe nateranga okukola.
Kw’olwo twamala naye akaseera katono n’antegeeza nga bwe yali alina w’agendako n’ansaba mugumiikirizeeko.
Nga wayise ekiseera kitono, egimu ku mikwano gy’omusajja gyakonkona ne ngiyingiza mu nnyumba.
Olwali okuyingira gyatandikirawo okunkolako effujjo nga bankwatirira nga baagala kunkozesa ku kifuba.
Nakuba enduulu ab’emiriraano be banziruukirira ne bantaasa ku bavubuka.
Omusajja olwali okulabikako n’anneewaanirako ekyandaga nti yali mu lukwe. Wano we namwesonyiyira era ne nsigalira kukola mirimu gyange.


text:
Nnakinku mu kuvulumula mmotoka, Ronald Ssebuguzi, yeewangulidde omufumbi w'ettooke
Ttiimu z'ebikonde ez'enjawulo ziri mu keetalo nga zeetegekera okwetaba mu mpaka za National Boxing Open Championship ku Lwomukaaga
Mu kusooka poliisi n’abantu baabulijjo baagezezzaako okusikayo eryato nga bakozesa emiguwa wabula ne balemererwa ne batwalayo ebimotoka okulisikayo nabyo...
ABAKYALA bangi abalina ensusu ez’entondo abatawaana nga banoonya ebizigo ebikola obulungi ku nsusu zaabwe nga tebibeerusizza ate nga tebibazigamizza.
22 Feb 2019
22 Feb 2019
22 Feb 2019
22 Feb 2019
22 Feb 2019